27 студзеня 2020, 14:38\n27 студзеня, Мінск /Кар. БЕЛТА/. Жаночая зборная Беларусі па індорхакеі, перамогшы галоўных фаварытаў турніру, каманду Нідэрландаў у серыі булітаў з лікам 4:3 (асноўны час матчу 1:1), заваявала залатыя медалі чэмпіянату Еўропы, які завяршыўся ў Мінску, паведамляе карэспандэнт БЕЛТА.\nМатч стартаваў з атак галандскай каманды, якая настойліва шукала шляхі да варот беларусак. Небяспечныя моманты ўзнікалі адзін за адным. Беларускі адказвалі фаварытам турніру контратакамі. Херман Круіс падтрымліваў інтэнсіўнасць гульні каманды пры дапамозе замен. Аднак уберагчы вароты да канца першага адрэзка матчу ў беларусак не атрымалася. Галандка Ліза Пост адкрыла лік, перамогшы Марыну Навіцкую ў блізкім баі пасля розыгрышу штрафнога-вуглавога.\nУ другім перыядзе каманда Нідэрландаў уступіла ініцыятыву беларускам, якія настойліва атакавалі абарончыя рэдуты саперніц, час ад часу непакоячы падапечных Хермана Круіса вострымі выпадамі. Тым не менш, гаспадарская дружына няспынна атакавала, падтрыманая шматлікай публікай, якая сабралася на трыбунах Палаца спорту. На радасць балельшчыкаў за 13 секунд да канца матчу Марына Нікіціна зраўнавала лік. Яна ж у серыі булітаў закінула вырашальны штрафны кідок.\nГэта вікторыя стала першай для нашых хакеістак. Раней жаночая нацыянальная зборная Беларусі па індорхакеі была двухразовым прызёрам чэмпіянатаў Еўропы: у 2016 і 2018 гадах дзяўчаты заваявалі бронзавыя ўзнагароды, у 2018-м каманда заняла таксама трэцяе месца на Кубку свету.\nХХ чэмпіянат Еўропы па індорхакеі (хакей на траве ў закрытых памяшканнях) сярод жаночых каманд праходзіў у Палацы спорту з 24 па 26 студзеня. Турнір з'яўляецца другім па значнасці пасля Кубка свету. Чэмпіянат стаў адборачным да сусветнага першынства 2021 года, куды адправіцца шэсць лепшых каманд Старога Свету.-0-


21 ліпень 2016, 11:40\nСпроба вайсковага перавароту ў Турэччыне і ўвядзеньне з 20 ліпеня на тры месяцы надзвычайнага становішча ў краіне практычна ніяк не адбіліся на актыўнасьці беларускіх турыстаў.\nЯк было агучана падчас апэратыўнай нарады ў Міністэрстве спорту і турызму, пасьля няўдалага путчу ў ноч на 16 ліпеня ад забраніраваных тураў адмовіліся прыблізна 2% беларусаў. Але пасьля выходных сытуацыя нармалізавалася і цяпер нават «адказьнікі» просяць вярнуць бронь. «Масавых адмоваў няма», — сказала кіраўніца дэпартамэнту турызму галіновага ведамства Алена Пермінава.\nПа яе словах, за апошнія дні супрацоўнікі дэпартамэнту прынялі больш за два дзясяткі тэлефанаваньняў ад тых, хто плянуе адпачынак у Турэччыне. Але пасьля атрыманай кансультацыі ніхто паездку не ануляваў.\nЗгодна са статыстыкай турапэратараў, летась Турэччына стала самым папулярным кірункам у грамадзянаў Беларусі — на марскіх курортах адпачылі амаль 112 тысяч чалавек. Сёлета гэтая лічба магла быць яшчэ большай: у адсутнасьць турыстаў з Расеі, якім да 1 ліпеня было забаронена выяжджаць у Турэччыну з прычыны шырокамаштабных санкцый за зьбіты туркамі расейскі вайсковы зьнішчальнік, тамтэйшыя апэратары прапаноўвалі найлепшыя варыянты для пражываньня — мінімальныя грошы за максымальны камфорт. Аднак скасаваньне забароны з боку Масквы і нестабільная палітычная сытуацыя ў буйных гарадах ажыятажны попыт крыху скарэктавалі.\nІлюстрацыйнае фота. На пляжы ў Анталіі\nЗрэшты, масавага вяртаньня расейцаў на турэцкае ўзьбярэжжа так і не адбылося, таму беларускія турапэратары ўсё ж разьлічваюць на захаваньне станоўчай дынамікі. Прынамсі, як вынікае з супольнага маніторынгу Мінспорту і туркампаній, ад набытых пуцёвак беларусы амаль не адмаўляюцца. Пры гэтым у Мінспорце ўдакладняюць, што кліенты маюць поўнае права перастрахавацца, перагледзеўшы дату на іншую ці выбраўшы альтэрнатыўную краіну. Пры скасаваньні дамовы турыстам мусяць вярнуць кошт пуцёўкі за выняткам фактычных выдаткаў кампаній.\nУ сваю чаргу, кансалідатары рэйсаў у Турэччыну запэўніваюць, што чартэрныя праграмы будуць выконвацца да таго часу, пакуль няма афіцыйнай забароны на палёты ў гэтую краіну. На дадзены момант усе вылеты ажыцьцяўляюцца згодна з плянам. У кампаніі «Белавія» гэтаксама кажуць, што ніякай інфармацыі адносна згортваньня рэйсаў на іх адрас не паступала. Турэцкія аэрапорты, разьмешчаныя блізу марскіх курортаў, працуюць у штатным рэжыме.\nМіністэрства замежных спраў Беларусі таксама не друкавала афіцыйнай забароны на ажыцьцяўленьне тураў на курорты Турэччыны, маецца толькі рэкамэндацыя «ўстрымацца ад паездак да моманту стабілізацыі сытуацыі».\nПры гэтым, што ў Турэччыне, што ў Беларусі, зацікаўленыя бакі не адвяргаюць магчымасьці таго, што сытуацыя ў любы момант можа кардынальна зьмяніцца і турысты пачнуць адмаўляюцца ад набытых пуцёвак. Увядзеньне 20 ліпеня надзвычайнага становішча тэрмінам на тры месяцы сьведчыць, што турэцкія ўлады далёкія ад прызнаньня поўнай перамогі над выклікамі.\nЭрдаган абвясьціў надзвычайнае становішча ў Турцыі на тры месяцы\nТуры ў Турэччыну для беларусаў істотна падаражэлі


Аляксандр Каданчык: “Мы павінны ганарыцца домам Максіма Гарэцкага”\n– Не так шмат у гісторыі Горак людзей, якія пакінулі гэткі значны след у жыцці акадэміі, горада, рэспублікі, як Максім Гарэцкі.\nЁн быў не проста чалавекам, выкладчыкам, а адным з пачынальнікаў беларускай прозы.\nАляксандр Каданчык (на фота), кандыдат гістарычных навук, дацэнт.\nНапрыклад, аповесць “На імперыялістычнай вайне” пераклікаецца з творамі А.Барбюса і некаторымі іншымі.\nГэтую аповесць Гарэцкага можна паставіць побач з творамі Э.М.Рэмарка, Г.Бёля, В.Някрасава і іншымі, гэта значыць, з літаратурай, у якой вайна разглядаецца не з камандных пунктаў высокага начальства, а непасрэдна з акопаў байца.\nІ справа не ў нейкім местачковым патрыятызме, як можа здацца. Дастаткова параўнаць карціны вайны, уражанні і думкі аўтара, каб пераканацца, што задоўга да вышэйназваных аўтараў Максім Гарэцкі звярнуўся да паказу вайны такой, якой яе бачыў просты салдат. Здаецца, у беларускай літаратуры няма іншага пісьменніка, які б пакінуў такую дакладную хроніку таго часу. Бо Гарэцкі быў удзельнікам і відавочцам тых падзеяў.\nАкадэмія і Горкі павінны ганарыцца тым, што ў нас ёсць адзіны ў Беларусі захаваны матэрыяльны помнік, звязаны непасрэдна з жыццём Гарэцкага, – дом, у якім жыў пісьменнік.


Лыжка мёду: бой з "палівачкай", выйгрыш у два мільёны долараў і карысць эмодзі | euroradio.fm\nГалоўная / Лыжка мёду: бой з "палівачкай", выйгрыш у два мільёны долараў і карысць эмодзі\nКалі б палівамыйная машына ў Маскве магла б разагнацца да хуткасці самага хуткага ў свеце цягніка, які вынайшлі ў Кітаі, пакрыўджаны мужчына наўрад ці напаў бы на яе з кулакамі. Як выглядае 45-кілаграмовая цеплакроўная рыба і чаму не варта забываць ставіць смайлікі — пра гэта і не толькі ў аглядзе самых добрых, смешных, а часам абсурдных навін на Еўрарадыё.\nСціплы падарунак сябра прынёс амерыканцы амаль два мільёны долараў\nКарэн Уртэча Сандрэз атрымала ў падарунак ад сябра латарэйны білет і сарвала джэкпот. Сцёршы ахоўны слой, яна знайшла выйгрыш у два мільёны долараў.\n"Я не магла паверыць у гэта, шчыра. Чытала і не верыла сваім вачам", — расказвае яна.\nПасля выплаты падаткаў і збораў сума выйгрышу трохі паменшылася, але амерыканка ўсё роўна стала багатай.\nШмат грошай / total.kz\nУ Маскве мужчына напаў на "палівачку"\nУ цэнтры Масквы мужчына ўступіў у кулачны бой з палівамыйнай машынай. Відэа з бойкай з'явілася ў тэлеграме.\nМужчыну не спадабалася, што "палівачка", якая праязджала міма, абліла вадой яго і яго сяброў, таму ён пабіўся з тэхнікай.\nПакрыўджаны забраўся на дзверы машыны і пашкодзіў лабавую шыбу.\nУ Кітаі стварылі самы хуткі наземны транспарт у свеце\nУ Кітаі прэзентавалі цягнік на магнітнай падушцы. Яго хуткасць можа дасягаць 600 кіламетраў за гадзіну. Па словах мясцовых уладаў, гэта самы хуткі наземны транспарт у свеце.\nЦягнік быў спраектаваны яшчэ ў 2016 годзе, выпрабаванні праводзіліся з чэрвеня мінулага года ў Шанхаі. Гэты від транспарту цікавы тым, што вагоны не дакранаюцца да паверхні рэйкі, а кіруецца і ўтрымліваецца над дарогай цягнік з дапамогай сілы электрамагнітнага поля. У такіх цягніках нізкі ўзровень шуму праз адсутнасць трэння колаў аб рэйкі і лепшая манеўранасць.\nНа беразе Ціхага акіяна знайшлі 45-кілаграмовую круглую рыбу\nНа поўначы штата Арэгон выявілі 45-кілаграмовага чырванапёрага апаха дыяметрам адзін метр. Рыба ляжала на беразе Ціхага акіяна. У яе нават захавалася характэрная чырванавата-серабрыстая афарбоўка. Гэта азначае, што рыба загінула зусім незадоўга да выкіду на бераг.\nАпахавых таксама называюць "сонечнымі" або "месяцовымі" рыбамі. Яны могуць дасягаць масы 250 кг і даўжыні двух метраў і ёсць адзінымі цеплакроўнымі асобінамі.\n45-кілаграмовы чырванапёры апах / BBC\nНазваная карысць ад смайлікаў\nАмерыканская кампанія Adobe растлумачыла, як смайлікі, якія мы выкарыстоўваем у ліставанні, уплываюць на зносіны. У матэрыяле, апублікаваным у яе блогу, дызайнер кампаніі Пол Д. Хант расказвае, што смайлікі дазваляюць наладзіць больш глыбокі кантакт паміж суразмоўцамі.\n"Яны могуць дапамагчы перадаць тон голасу, жэсты і рэакцыі", — піша Хант.\nСпецыяліст падкрэслівае, што смайлікі дадаюць станоўчыя эмоцыі ў "шэрыя" анлайн-зносіны. Па звестках даследавання, праведзенага Adobe, больш за палову апытаных адчуваюць сябе камфортней, калі выкарыстоўваюць смайлікі ў ліставанні, а не размаўляюць па тэлефоне ці асабіста. Прыкладна столькі чалавек адзначылі, што выкарыстанне эмодзі пазітыўна адбіваецца на іх ментальным здароўі.\nХант дадаў, што эмодзі дапамагаюць знаёміцца анлайн і аблягчаюць пераадоленне моўнага бар'ера. Дарэчы, з апошнім сцверджаннем пагадзіліся 89 адсоткаў удзельнікаў апытання. Акрамя таго, 71 адсотак рэспандэнтаў пацвердзіў, што эмодзі паляпшаюць адносіны з калегамі на працы і атмасферу ў калектыве.\nУ даследаванні прынялі ўдзел сем тысяч чалавек з ЗША, Вялікабрытаніі, Германіі, Францыі, Японіі, Аўстраліі і Паўднёвай Карэі. Апытанне праводзілася ў рамках Сусветнага дня эмодзі, які святкуецца 15 ліпеня.\nСмайлікі ў Беларусі\nУ Чэхіі сутыкнуліся пасажырскія цягнікі, ёсць загінулыя


Арганізм чалавека - гэта комплекс узаемазвязаных звёнаў, разрыў аднаго з якіх прыводзіць да дысбалансу ва ўсім. Вельмі часта людзям здаецца, што некаторыя рэчы, якія адбываюцца ў арганізме, не маюць важкага значэння. Гэта вялікая памылка, бо любы сімптом - гэта крык аб дапамозе.\nНапрыклад, як вы думаеце - ці мае вялікае значэнне мікрафлора скуры? Шматлікія цяпер падумаюць, што гэта глупства, бо скура - ахоўны орган, а значыць, якая розніца, што там за мікрафлора. На самай справе мае вялікае значэнне кожны мікроб, які жыве на паверхні нашага арганізма і ўнутры нас, бо менавіта яго наяўнасць ці адсутнасць можа выклікаць або прадухіліць захворванне.\nУсе мікраарганізмы на паверхні скурнага покрыва чалавека існуюць ва ўзаемавыгадным сужыцці да таго часу, пакуль патагенных не становіцца больш, чым карысных. На скуры ў норме існуюць мільёны бактэрый: грамположительные, грамотріцательных, аэробныя і анаэробныя, але ўсе яны бясшкодныя да пэўнага моманту.\nМенавіта таму так важна правільна выконваць меры асабістай гігіены. Аднак будзьце ўважлівыя, бо калі вы ачышчаеце скуру, вы змывае ўсе бактэрыі (у тым ліку і карысныя). Трэба памятаць, што аслабленаму арганізму вельмі цяжка падтрымліваць на нармальным узроўні мікрафлору, а тым больш прадукаваць новую, таму пры иммуносупрессии можа ўзнікнуць захворванне. Адпаведна, не рэкамендуецца прымаць душ занадта часта.\nНармальная мікрафлора чалавека - гэта не толькі баланс скурных мікробаў, гэта яшчэ і аптымальнае спалучэнне мікраарганізмаў у кішачніку. Навукоўцы падлічылі, што ў прасвеце тонкага і тоўстага аддзелаў кішачніка чалавека змяшчаецца больш за 2 кілаграмаў мікраарганізмаў, якія забяспечваюць аптымальную працу стрававальнага гасцінца.\nТрэба адзначыць, што ў чалавечым арганізме, стала змагаючыся знаходзяцца хваробатворныя і карысныя мікробы. Гэта значыць, што пры ўздзеянні неспрыяльных фактараў колькасць карысных мікраарганізмаў у кішачніку рэзка памяншаецца, а патагенныя пачынаюць хутка размнажацца - фармуецца хвароба.\nМікрафлора кішачніка багатая карыснымі бифидо - і лактобакцеріі, якія ўзмацняюць перыстальтыку, перашкаджаюць развіццю завал, дапамагаюць страваванню. Акрамя таго, у прасвеце кішачніка можна выявіць невялікае ўтрыманне кішачнай палачкі, анаэробов, стафілакокаў, стрэптакокаў, Кандіда і протея. Гэтыя мікраарганізмы бяспечныя, пакуль іх канцэнтрацыя не перавысіць колькасць карысных мікробаў.\nКалі мікрафлора кішачніка змяняецца ў бок патагеннай, то фармуецца працэс пад назвай "дысбактэрыёз". Доктара вельмі шмат дыскутуюць з нагоды гэтага стану, аднак пры гэтым яно не губляе сваёй важнасці. Такім чынам, якія ж прычыны могуць прывесці да памяншэння колькасці карысных мікробаў у кішачніку?\nЗмяненне кіслотнасці асяроддзя.\nПамяншэнне колькасці стрававальных сокаў.\nПрацяглы прыём антыбактэрыйных прэпаратаў.\nЭрадікаціі хеликобактерной інфекцыі.\nПрымяненне цытастатыкаў і вялікіх доз гармонаў.\nПрацяглы прыём алкаголю і наркатычных рэчываў.\nТакім чынам, мікрафлора кішачніка вельмі схільная уплывам звонку, таму неабходна пастаянна падтрымліваць баланс мікраарганізмаў у кішачніку. Зрабіць гэта досыць проста. Неабходна выконваць рэжым харчавання, займацца спортам і не прымаць лекавыя прэпараты без кансультацыі лекара.\nКісламалочныя прадукты вельмі добра падтрымліваюць флору кішачніка, таму іх лепш за ўсё ўжываць штодня. Памятаеце, што алкаголь забівае карысныя мікробы, а адпаведна, робіць ваш арганізм уразлівым для хваробатворных мікраарганізмаў.\nМікрафлора кішачніка мае патрэбу ў перыядычным абнаўленні, таму для прафілактыкі дысбактэрыёзу можна выкарыстоўваць прэпараты "Линекс", "Бифиформ" ці "Лактовит фортэ".\nШто такое манументальнае мастацтва\nСучасны адпачынак у Крыме дзікунамі\nЦі можна афіцыйна працаваць на двух працах і ці законна гэта?\nЯк праводзіць час у Інтэрнэце з карысцю для сябе\nШтучны Камень У Стварэнні Сярэднявечнага Дызайну Дома


Галоўная ➠ Даведацца можна ➠ Частотные преобразователи\nЕсли вас интересуют частотные преобразователи, стоит заглянуть на этот сайт delta-electronics.com.ua вы найдете частотные преобразователи отличного качества и по доступной цене.\nАсінхронны электрарухавік, у адрозненне ад рухавіка пастаяннага току, танны, надзейны, мае невялікія памеры і можа эксплуатавацца ў моцна запыленай і небяспечнай асяроддзі. Пры гэтым асінхронныя рухавікі маюць істотныя недахопы ndash, немагчымасць рэгулявання частоты кручэння ротара і пускавы ток, у некалькі разоў перавышае намінальны. Вядомыя механічныя схемы ліквідацыі гэтых праблем (з выкарыстаннем варыятараў, рэдуктараў, дроселяў), прыводзяць да рэзкага павелічэння кошту электрапрывада, вялікіх страт энергіі і нізкай эфектыўнасці. Таму часцей за ўсё для рэгулявання частоты асінхроннага рухавіка і пазбаўлення ад пускавых токаў выкарыстоўваюць частотны пераўтваральнік.\nСучасны частотны пераўтваральнік рухавіка высокатэхналагічны, мае невысокі кошт, просты ў эксплуатацыі, і, дзякуючы шырокаму мадэльнаму шэрагу і варыятыўнасці спосабаў электроннага кіравання, лёгка ўбудоўваецца ў любую тэхналагічную схему. Акрамя таго, ён памяншае энергаспажыванне і механічную нагрузку на электрарухавік, што павялічвае тэрмін яго эксплуатацыі.\nЧастотны пераўтваральнік рухавіка мае некалькі відаў класіфікацыі.\nПа тыпу пераўтварэння энергіі ён можа быць аднаступенных і двухступеністым. Другі тып больш распаўсюджаны і ўключае частотныя пераўтваральнікі, у якіх электрычная знергия пераўтворыцца два разы. Спачатку з дапамогай выпрамніка, пераўтваральнага пераменны ток у пастаянны, а затым - інвертар, які чыніць адваротнае пераўтварэнне.\nУ залежнасці ад спосабу кіравання асінхронным рухавіком, пераўтваральнікі частоты дзеляцца на скалярныя і вектарныя.\nУ пераўтваральніку частоты са скалярных метадам кіравання стаўленне максімальнага моманту рухавіка да моманту супраціву на вале падтрымліваецца сталым, а любая змена частоты прыводзіць да змены напругі. Пераўтваральнік частоты такога тыпу мае дыяпазон рэгулявання хуткасці кручэння ротара 01:40 і часцей за ўсё выкарыстоўваецца ў вентылятарных, помпавых сістэмах ці сістэмах кіравання некалькімі рухавікамі.\nВектарны частотны пераўтваральнік можа не толькі павялічыць дыяпазон рэгулявання хуткасці ротара да 1: 1000, але таксама дакладнасць і хуткадзейнасць кіравання. Прынцып дзеяння такога пераўтваральніка частоты звязаны з непасрэдным кіраваннем круціць момантам асінхроннага рухавіка, пры якім ўлічваецца не толькі фаза і амплітуда статорного току, але і яго вектар.\nСтандартная электрычная схема частотнага пераўтваральніка ўключае выпрамнік і інвертар - для прамога і зваротнага пераўтварэння пераменнага току, а таксама мікрапрацэсары і IBGT-транзістары для шыротным-імпульснай мадуляцыі (ШІМ), якая дазваляе рэгуляваць выходную напружанне без змены уваходнага. Такая схема пераўтваральніка адносіцца да найбольш распаўсюджанай сярод кампаній ndash, вытворцаў, так як выкарыстоўвае новую элементную базу, якая дазваляе знізіць цану частотнага пераўтваральніка.\nДа вядучым сусветным вытворцам пераўтваральнікаў частоты ставяцца кампаніі Schneider Electric і Danfoss, прадукцыя якіх шырока прадстаўлена ў нашым прайс каталогу. Цана частотнага пераўтваральніка не перавышае вартасны мяжа, звычайны для прыбораў гэтага класа, і хутка акупляецца. Гэта звязана, у першую чаргу з высокай эфектыўнасцю частотнага пераўтваральніка і 50% эканоміяй энергіі пры яго выкарыстанні.\nУся прапанаваная прадукцыя кампаній Danfoss і Schneider Electric сертыфікавана.\nУ Вялікабрытаніі выпрабуюць беспілотнікі для дастаўкі пасылак\nВинна жінка в зраді чоловіка


Галоўчанка перакананы ў хуткім узгадненні ўсіх інтэграцыйных карт | Новы Час\n«Істотны прагрэс дасягнуты. Фактычна гаворка ідзе ўжо аб узгадненні, утрасанні тэхнічных момантаў. Я знаходжуся ў пастаянным шчыльным кантакце з маім калегам — старшынёй урада Расіі. Віцэ-прэм'еры працуюць, фактычна штотыдзень сустракаюцца. Ёсць вялікая ўпэўненасць у тым, што ў астатнія месяцы увесь пакет саюзных праграм будзе сфармаваны», — сказаў ён.\nГалоўчанка назваў пакет новым планам работы ў рамках Саюзнай дзяржавы. Паводле яго слоў, ёсць дамоўленасці аб гарманізацыі заканадаўства, стварэнні роўных умоў для суб'ектаў гаспадарання.\n«Гэта створыць фактычна для нас новы план працы ў рамках Саюзнай дзяржавы. Мы дамовіліся, як мы будзем гарманізаваць заканадаўства, якім чынам будзем выбудоўваць роўныя ўмовы для суб'ектаў гаспадарання праз стварэнне адзінага рэгулявання, заснаванага на адзіных прынцыпах і адміністравання падаткаў, іх структуры», — сказаў прэм'ер.\nНа яго думку, ад паглыблення інтэграцыі выйграюць усе, у першую чаргу беларускія прадпрыемствы, якія атрымаюць роўныя ўмовы працы з расійскімі. Таксама ў рамках СД будзе агульнае разуменне развіцця прамысловасці і сельскай гаспадаркі.\n«І другое — мы будзем дакладна разумець, як мы сумесна развіваем нашу прамысловасць, нашу сельскую гаспадарку. Гэта фактычна каардынацыйны штаб, каб адысці ад тых праблем, калі мы трацілі грошы, дапусцім, на стварэнне адных і тых жа кампетэнцый. Маючы ўзгоднены план дзеянняў, мы будзем лепш і выразней разумець, як нам развіваць галіны эканомікі», — сказаў Галоўчанка.\nУ пачатку чэрвеня пасол Расіі ў Беларусі заявіў, што застаецца няўзгодненай толькі адна праграма з 28. Ён не ўдакладніў, якая менавіта. Да гэтага паведамлялася, што дыскусія працягвалася па дзвюх картах, якія датычацца энергетычнай сферы, а таксама збліжэння падатковага і мытнага заканадаўства.


Iх крэда — абараняць падлеткаў — Воложин. Працоўная слава. Новости Воложина и Воложинского района\n26.06.2019 21.08.2019 admin668Комментарии on Iх крэда — абараняць падлеткаў\n19 чэрвеня супрацоўнікі інспекцыі па справах непаўналетніх РАУС адзначылі прафесійнае свята. Менавіта ў гэты дзень у 1935 годзе пры райаддзелах міліцыі былі створаны дзіцячыя пакоі. Адна з галоўных задач службы, што належала да крымінальнага вышуку, была наступнай: ліквідацыя безнагляднасці дзяцей і падлеткаў. Зараз ІСН – структурнае падраздзяленне міліцыі грамадскай бяспекі, а яе галоўная функцыя – прафілактыка правапарушэнняў у дзіцячым і падлеткавым асяроддзі.\nЯк адзначае Алег Казіміравіч Карачун, які ўзначальвае Валожынскую інспекцыю з 2008 года, служба ў ёй вельмі спецыфічная. Супрацоўнікі павінны арганізоўваць работу такім чынам, каб сумесна з усімі суб’ектамі прафілактыкі – упраўленнем па адукацыі, спорце і турызме, камісіяй па справах непаўналетніх райвыканкама і іншымі – не дапусціць росту дзіцячай злачыннасці. У адносінах да юных грамадзян, якія паспелі здзейсніць штосьці дрэннае, праводзяцца сур’ёзныя рэабілітацыйныя мерапрыемствы з мэтай даць шанц на выпраўленне. Нягледзячы на тое, што цесныя стасункі з падлеткамі і іх бацькамі (паводзіны іх бываюць досыць спецыфічнымі) не кожнаму дазволяць паспяхова працаваць у ІСН (патрэбна быць тонкім псіхолагам, педагогам ад Бога, граматным юрыстам і справядлівым чалавекам), кадравыя перастаноўкі тут адбываюцца нячаста. Побач з Алегам Казіміравічам больш за пяць гадоў вопытныя супрацоўнікі Святлана Міхайлаўна Лукашанец і Наталля Уладзіміраўна Мікалаеўская.\nКалектыў працуе стабільна, улічвае тэндэнцыі часу і вопыт калег-папярэднікаў. Кіраўнік і інспектары сцвярджаюць: праз іх кабінет прайшлі лепшыя. У свой час за работу з непаўналетнімі валожынцамі адказвалі Уладзімір Мікалаевіч Супрун, Вадзім Леанідавіч Петыш, Алег Віктаравіч Матус. Цяперашні начальнік крымінальнага вышуку Арцём Пятровіч Гульба таксама прайшоў школу ІСН. Зараз хлопчыкаў і дзяўчынак, у дачыненні да якіх праводзіцца прафілактычная работа, налічваецца трохі больш за 40 чалавек. Лічба на працягу года вар’іруецца і складае сярэдні паказчык на абласным узроўні. У цэлым жа па раёне за апошнія гады колькасць дзіцячых злачынстваў і правапарушэнняў знізілася. У ІСН ганарацца гэтым фактам і з удзячнасцю адзначаюць цудоўныя партнёрскія адносіны з педагогамі, кіраўнікамі прадпрыемстваў, калегамі з іншых падраздзяленняў РАУС у рабоце з дзецьмі і іх сем’ямі. Дарэчы, за ўклад у прафілактычную работу кожны супрацоўнік узнагароджаны Падзякамі Упраўлення ўнутраных спраў Мінскага аблвыканкама.\nЖыве i ў вус не дуе…


Алесь Бяляцкі сустрэўся з жонкай\n18 травень 2012, 14:27\nПалітвязьню Алесю Бяляцкаму скарацілі доўгатэрміновае спатканьне з жонкай. Былому кандыдату на прэзыдэнта Міколу Статкевічу абвясьцілі вымову. Фільтруюць пошту маладафронтаўца Эдуарда Лобава. Анархісту Аляксандру Францкевічу адмовілі ў спатканьні з бацькамі.\nНатальля Пінчук — жонка палітвязьня Алеся Бяляцкага — сёньня вярнулася са спатканьня з Алесем у Бабруйскай турме. Яно мелася быць доўгатэрміновым, але было скарочанае з трох да адных сутак, кажа Натальля:\n«Была знойдзеная пэўная падстава, і, адпаведна, спатканьне было скарочанае.\nШто тычыцца розных прашэньняў, то на сёньня, я ведаю, ён іх не пісаў ...\nАле я задаволеная тым, што гэтае спатканьне ўсё ж адбылося і я яго пабачыла. Ну, бадзёры, трымаецца, заўсёды кажа, што ўсё нармальна, і заўсёды я чую ягоны кашаль. Кажа, што большасьць часу займае праца — ён працуе на ўпакоўцы прадукцыі швейнай вытворчасьці. Што тычыцца розных прашэньняў, то на сёньня, я ведаю, ён іх не пісаў. Зразумела, што ён там знаходзіцца пад асаблівым кантролем, і гэта мае свае наступствы, зьвязаныя з тым, што ягоныя кантакты зь іншымі зьняволенымі абмежаваныя».\nБылы кандыдат на прэзыдэнта Мікола Статкевіч даслаў жонцы Марыне Адамовіч ліст, у якім паведамляе пра новы ціск, які чыніць на яго адміністрацыя Магілёўскай турмы:\n«Я ўчора атрымала ліст, у якім пацьвердзілася тое, што ён раней пісаў — пачаліся пошукі недахопаў. Гэтыя пошукі як пачаліся, так у той жа дзень і скончыліся вынясеньнем яму вымовы. Як ён кажа, ведаючы папярэдні вопыт, гэтым ня скончыцца. Ну, а вымова — гэта аўтаматычна пазбаўляе магчымасьці перагляду ягонай справы аб умовах утрыманьня, які мог бы адбыцца пасьля 12 ліпеня. І гэта самае малое з таго, што можа быць».\nМарына Лобава — маці маладафронтаўца Эдуарда Лобава — кажа, што ня мае дакладных зьвестак пра ўмовы знаходжаньня яе сына ў Івацэвіцкай турме, бо ўсю ягоную карэспандэнцыю пільна праглядаюць:\n«Тэлефоны праслухоўваюцца і карэспандэнцыя прачытваецца, таму калі ён што піша важнае, то гэта не даходзіць. Таму паведамляе, што ўсё ў яго добра. Прынамсі, з прашэньнямі аб памілаваньні праблемаў у яго не ўзьнікала. Сёньня буду высылаць яму сшыткі, канвэрты і маркі. Бо яму многія пішуць, і ён на лісты адказвае».\nРазам з Эдуардам Лобавым у Івацэвіцкай турме зьняволеньне адбывае Аляксандар Францкевіч, асуджаны ў справе анархістаў. Маці Тацьцяна Францкевіч кажа, што сына пазбавілі спатканьня з бацькамі:\n«4 траўня ў нас павінна было быць доўгатэрміновае спатканьне на ягоны дзень народзінаў, але перад гэтым начальніку зоны штосьці ў ім не спадабалася.\nСаша сказаў, што атрымаў нейкі ліст, напісаны левай рукой, у якім гаворыцца, каб ён пакаяўся ...\nШтосьці ён ня так падышоў, ня так сказаў, той пазбавіў яго доўгатэрміновага спатканьня, і пасьля гэтага ён стаў злосным парушальнікам. За гэта яго пазбавілі таксама грашовага пераводу. Сказалі, што будуць глядзець на ягоныя паводзіны і здымаць пакараньні, але наўрад ці гэта будзе. Вось у гэтыя выходныя дзень адчыненых дзьвярэй павінен быў быць. Дык яго выкрасьлілі са сьпісаў і сказалі, што бацькоў запрашаць ня будуць. Я думаю, што гэта нейкі ціск, толькі невядома дзеля чаго. Магчыма, што хочуць зламаць, каб напісаў што-небудзь. Бо Саша сказаў, што атрымаў нейкі ліст, напісаны левай рукой, у якім гаворыцца, каб ён пакаяўся».\nПаводле Тацьцяны Францкевіч, бацькі асуджаных у справе анархістаў падтрымліваюць паміж сабой сувязь і дзеляцца інфармацыяй пра сваіх сыноў. У траўні спаўняецца год пасьля суду, у выніку якога Аляксандар Францкевіч, Мікалай Дзядок, Ігар Аліневіч, Яўген Васьковіч, Арцём Пракапенка і Павал Сырамалотаў былі асуджаныя на тэрміны ад 4,5 да 8 гадоў турмы.


Смузи для пахудання дыетычныя і карысныя - рэцэпты прыгатавання - Keto Guru\nМногія ўпэўнены, што смузи - напой, паколькі яго звычайна падаюць у шклянцы ці кубку. На самай справе гэтая каляровая і пажыўная сумесь з'яўляецца паўнавартаснай, хоць і нізкакаларыйнай ежай. Рэцэпты смузи для пахудання ўключаюць у сябе самыя розныя гародніна, садавіна, малочныя прадукты. Яго можна выкарыстоўваць замест аднаго з прыёмаў ежы, у якасці перакусу. Таму кактэйль паспяхова ўжываюць для пахудання ці каб здаволіць голад.\nШто за сумесь\nДавайце разбярэмся, што ж менавіта ўяўляе сабой смузи. Назва кактэйлю адбываецца ад ангельскага слова smooth - пяшчотны, мяккі. Прыгатаваць яго можна з самых разнастайных інгрэдыентаў, якія ўзбіваюцца з дапамогай блэндэра. Часцей за ўсё выкарыстоўваюцца гародніна, садавіна ў злучэнні з малаком, кефірам, ёгуртам, але часам у масу дадаюць аўсянку, тварог, іншыя кампаненты.\nКарысць смузи для пахудання заключаецца ў насычанасці яго харчовымі валокнамі, якія даюць адчуванне сытасці, але пры гэтым малакаларыйную. Дзякуючы кактэйлю можна наладзіць працу кішачніка, страўніка, ачысціць арганізм, нармалізаваць абмен рэчываў.\nСтрава выдатна засвойваецца, ня пакідаючы цяжар у страўніку. Таксама адбываецца насычэнне арганізма карыснымі рэчывамі, нармалізацыя воднага балансу. Таму яго можна выкарыстоўваць замест любога прыёму ежы для якія худнеюць, спаталяючы голад на пару гадзін. Есці яго рэкамендуецца лыжачкай, каб лепш насыціцца.\nЯк сведчаць водгукі схуднелых, на смузи можна скінуць за тыдзень некалькі кілаграмаў, але калі выконваць строгую дыету, то вага сыходзіць больш інтэнсіўна. Праўда, сядзець толькі на іх можна не больш за тыдзень, так як яны не даюць арганізму ўсіх неабходных пажыўных рэчываў.\nВыкарыстоўваць кактэйль можна для разгрузных дзён ці проста знайсці яму месца ў сваім штодзённым рацыёне. Важна пры гэтым складаць нізкакаларыйнае меню, піць дастаткова вады, пажадана без газу.\nСадавіна і гародніна для смузи перш трэба добра вымыць, ачысціць ад семачак і лупіны, разрэзаць на дзелькі. Для падрыхтоўкі рэкамендуецца браць у роўных колькасцях розныя па шчыльнасці плён: трускаўку з яблыкам, банан з апельсінам. Памятаеце, што цукар або яго заменнікі дадаваць у кактэйль нельга.\nЯкія выкарыстоўваць прадукты?\nЛюбыя свежыя гародніна, зеляніна.\nЯгады. Лепш за ўсё выкарыстоўваць агрэст, ажыну, журавіны, маліну, суніцу.\nЛюбыя свежыя або замарожаныя гародніна, асабліва цытрусавыя.\nАбястлушчаныя кісламалочныя прадукты: кефір, ёгурт, тварог.\nПрыродныя жиросжигатели, такія як корань імбіра, куркума, карыца.\nАўсяныя ці грачаныя шматкі.\nКомпонуя гэтыя складнікі, можна прыгатаваць зусім розныя карысныя смузи. Фантазіюйце самі, падбярыце свае рэцэпты.\nКаб прыгатаванае страва цешыла густам, кансістэнцыяй, улічыце наступныя парады:\nДадавайце больш садавіны, каб сумесь атрымалася досыць густы.\nДля багатага густу змешвайце салодкія і кіслыя садавіна.\nУ якасці асновы выкарыстоўвайце ёгурт, кефір, любыя натуральныя сокі.\nКалі хочаце зрабіць салодкую сумесь, дадайце ў яе трохі мёду.\nУ гатовы разліты па шклянках кактэйль зверху насыпце трохі здробненых арэшкаў.\nПазбягайце каларыйных інгрэдыентаў, накшталт марожанага, вяршкоў, щербета.\nДыета на кактэйлях\nРазнастайныя рэцэпты для пахудання ўключаюць у сябе дыету на смузи. Існуе некалькі яе разнавіднасцяў. Перш за ўсё, гэта строгая дыета, якая прадугледжвае харчаванне аднымі толькі кактэйлямі.\nРэкамендуецца ўжываць па 250 г (адзін шклянку) смузи 4-5 раз у дзень на працягу тыдня. Перапынак паміж прыёмамі - каля 2 гадзін.\nКаб перайсці на дыетычныя смузи з мэтай пахудання, неабходна правільна падрыхтавацца да новага рэжыму харчавання. Для гэтага паступова памяншаюць калараж меню, аб'ём порцый, павялічваюць спажыванне вады. Харчавацца пачынаюць кожныя 2-2, 5 гадзін патроху.\nУ рацыёне павінны пераважаць кашы, свежыя плады, нішчымнае мяса. Алкаголь, паўфабрыкаты, вэнджаніна, кансервы, вострая, смажаная, занадта тоўстая і салёная ежа выключаюцца. Замяняюцца сухафруктамі і свежымі салодкімі садавінай сахаросодержащие прадукты.\nПасля заканчэння дыеты выходзіць з яе таксама трэба правільна і паступова. Тэрмін вяртання да нармальнага харчавання - два тыдні. За гэты час патроху у рацыён ўводзяць цвёрдыя прадукты, павышаюць каларыйнасць страў да 1500 адзінак.\nЁсць таксама трохдзённая дыета, якая лічыцца больш зберагалай. Пры харчаванні 4-5 раз у дзень тры прыёму патрабуецца замяніць смузи. Астатнія могуць быць асноўнымі ў выглядзе каш, гародніны, мяса, кефіру.\nТак, на першы сняданак рэкамендуецца аўсяная каша на вадзе і шклянку соку яблыка.\nНа другі - 250 г смузи.\nАбед складаецца з курынага філе і 250 г булёна.\nНа падвячорак зноў кактэйлем.\nВячэраць можна агароднінным смузи з гарбуза для пахудання, з даданнем зеляніны і чайнай лыжкі аліўкавага алею.\nАдзінае, садзіцца на такую дыету проціпаказана цяжарным жанчынам, а таксама людзям з некаторымі захворваннямі страўнікава-кішачнага гасцінца. Але ўключаць кактэйль ў свой рацыён для разнастайнасці яны могуць.\nКремообразная кансістэнцыі, велізарная колькасць карысных рэчываў, нізкая каларыйнасць - усё гэта робіць смузи ідэальным сродкам для пахудання. Ён надае энергіі, лёгка засвойваецца, ачышчае арганізм. Перавагі такой дыеты:\nвыдатна пераносіцца арганізмам;\nвелізарны выбар інгрэдыентаў для падрыхтоўкі;\nрацыён насычаецца карыснымі рэчывамі;\nадсутнасць стрэсу пры пахуданні;\nАпошні дасягаецца тым, што з дапамогай падобнай сістэмы напрацоўваецца звычка харчавацца правільна, што дапамагае страўніку прывыкнуць да невялікіх порцый, ўзбагачае рацыён свежымі пладамі.\nІснуе велізарнае мноства рэцэптаў прыгатавання смузи для пахудання ў блендере. Часцей за ўсё ў нас рыхтуюць ягадна-фруктовыя кактэйлі, паколькі гэтыя плады даступныя нам круглы год у свежым ці замарожаным выглядзе. Робяць іх з аднаго або некалькіх відаў. Рэцэптура залежыць толькі ад вашай фантазіі.\nПакажам самыя папулярныя.\nЯго можна ёсць замест вячэры ці сняданку, паколькі банан - высокакаларыйны плод. Для кактэйлю спатрэбіцца сталовая лыжка абястлушчанага тварагу, 250 г кефіру або ёгурта, столькі ж трускаўкі, полбанана. Важна змешваць інгрэдыенты ў правільна паслядоўнасці: спачатку банан з трускаўкай, затым кефір, а ўжо ў самым канцы тварог з некалькімі кубікамі здробненага лёду. Ад апошняга можна адмовіцца, калі выкарыстоўваецца замарожаная ягада.\nДля гэтага кактэйлю спатрэбіцца яблык, банан, ёгурт і апельсінавы сок. Спачатку ў блендер засынаюць садавіна для драбнення, калі яны ператворацца ў аднастайную масу, дадаюць вадкія інгрэдыенты і ўзбіваць. Масу разліваюць па шклянках і кідаюць некалькі кубікаў лёду. Каб яна атрымалася больш пышнай, банан перад выкарыстаннем нейкі час трымаюць у халадзільніку.\nЦэніцца за насычанасць вітамінам С, які не толькі з'яўляецца прафілактыкай прастудных захворванняў, але і паскарае абмен рэчываў. Для смузи прыгатуйце грэйпфрут, яблык, палоўку цытрыны і банана, апельсін. Садавіна трэба ачысціць, выдаліць насенне і разрэзаць на дзелькі. Усё гэта высыпаем ў блендер і добра змешваем. Сумесь разліць па шклянках і дадаць трохі лёду.\nАгароднінныя смузи вельмі карысныя для збавення ад лішніх кіло. Яны багатыя мікраэлементамі, нізкакаларыйныя, чысцяць кішачны тракт, паляпшаюць яго перыстальтыку.\nДзецям рэкамендуецца рабіць гарбузовае смузи, паколькі гародніна лёгка засвойваецца арганізмам і дае велізарную колькасць карысных рэчываў. Тое ж самае тычыцца брокалі, шпінату.\nДля падрыхтоўкі кактэйлю на аснове гэтай гародніны спатрэбіцца 150 г брокалі, зеляніна і шклянку кефіру. Капусту папярэдне адварваюць, здрабняюць нажом разам з зелянінай і засыпаюць у блендер. Потым уліваюць кефір або айран і добра ўзбіваюць. Гэты кактэйль рэкамендуецца піць цёплым.\nДыетычнае смузи рыхтуецца з любых ўпадабаных пладоў. Лепш паспрабаваць такі іх склад: 60 г шпінату, сталовая лыжка марской капусты, груша, ківі, 100 г белакачаннай капусты, 2 арт. л нятлусты вяршкоў, 200 мл вады. Садавіна неабходна ачысціць ад скуркі, семак, нашаткаваць і скласці ў блендер. Туды ж дадаць здробненую капусту, шпінат. Калі цвёрдыя інгрэдыенты здробнены, у сумесь дадаюць валу і вяршкі і яшчэ раз добра ўзбіваюць.\nГэта адзін з рэцэптаў ачышчальных «зялёных кактэйляў», якія дапамагаюць нармалізаваць абмен рэчываў і стрававальныя працэсы.\nДля яго прыгатавання спатрэбіцца пучок шпінату, адно ківі і палоўка банана.\nСадавіна трэба ачысціць і нарэзаць дзелькамі, а шпінат нашаткаваць. Усё гэта складаецца ў чару блендера і добра узбіваецца.\nПры неабходнасці можна дадаць трохі вады. Сумесь разліваецца па шклянках і ўпрыгожваецца долькай ківі.\nСмузи - найсмачны і карысны прадукт, які стане ідэальным інструментам для мяккага пахудання. Падыдзе ён і для дыетычнага харчавання, і для тых, хто проста хоча сфармаваць паўнавартасны здаровы рацыён.


Галоўная ➠ Кухня ➠ Аранжавы колер на вашай кухні\nНатуральна, усё гэта можна і неабходна выкарыстоўваць пры афармленні інтэр'еру пакояў, і калі вы хочаце, каб ваша кухня была кідкай, задаволенай, святочнай, цёплай і ўтульнай, то аранжавы колер - гэта ідэальны варыянт.\nАранжавы колер - гэта колер актыўнасці і энергіі, таму яго багацце можа стамляць і раздражняць, таксама неабходна ўлічыць тое, што хоць які колер глядзіцца па-рознаму, у залежнасці ад асветленасці. І ў дадзеным выпадку нам на дапамогу прыходзіць велізарнае багацце кветак аранжавага колеру.\nКалі кідкі аранжавы колер вам не падыходзіць, то можна абраць больш спакойныя - абрыкосавыя, крэмавыя, персікавых колеру. Яны ж выдатна падыходзяць для самых яскравых сонечных пакояў. Беручы пад увагу асаблівасці інтэр'еру і ўласнага пажаданні, можна замовіць альбо набыць кухню аранжавых кветак, альбо ж выпрабаваць без дапамогі іншых аформіць інтэр'ер кухні з укараненнем падыходных кветак. 2. варыянт натуральна займальней, чым проста купля гатовай мэблі, але запатрабуе наяўнасці пачуцці стылю і мастацкага густу.\nКаб не выклікаць раздражнення, аранжавы колер у інтэр'еры кухні ўжываецца ў купэ з іншымі кветкамі, самы выдатны і займальны эфект дае спалучэнне аранжавага з беласнежным, зеленаватым і Карым. З улікам гэтага ярка-аранжавага колеру павінны быць толькі нейкія дэталі, якія павінны прыцягваць увагу, для сценак лепш выкарыстоўваць крэмавы, ласасёвы, абрыкосавы колеру, а стол, крэслы, кухонны посуд, абрус могуць быць снежна-белымі. Вельмі унікальны варыянт - кухонны гарнітур з каларытнымі аранжавымі кветкамі, у дадзеным выпадку для дызайну сценак выдатна падыдзе фісташкавага альбо аліўкавы колер. У кухні, аформленай з укараненнем аранжавага колеру, выдатна глядзіцца падлогавае пакрыццё з дрэва, альбо хоць якое іншае, паспяхова якое імітуе фактуру драўніны. Прыгожым дадаткам у інтэр'еры будуць девайсы і тэкстыль маркоўнага, бурштынавага, апельсінавага, гарбузовага кветак.\nКухня ў жаўтлявым колеры\nЯпонскі стыль на кухні


Доўгі Брод — Вікіпэдыя\nГэтая назва мае некалькі сэнсаў. Калі вас цікавяць іншыя сэнсы, глядзіце таксама Доўгі Брод (неадназначнасьць).\nДоўгі Брод, Даўгабродзкае прадмесьце — гістарычная мясцовасьць Менску, разьмешчаная ў заходняй частцы места, на поўдзень ад Вайсковых могілак, на старадаўнім Магілёўскім гасьцінцы. Архітэктурнай дамінантай мясцовасьці была Могілкавая царква-мураўёўка, якая захавалася да нашага часу.\nНа паўднёвы захад ад Доўгага Броду пачынаецца Стромкі Бераг, на паўночны захад — Залатая Горка, на ўсход — Сьляпянка, на поўдзень — Архірэйская Слабодка.\nЦарква, 1918 р.\nНазва мясцовасьці ўтварылася ад броду цераз раку Сьлепню, што існаваў на старажытным Магілёўскім шляху. У XVIII—XIX стагодзьдзях у Магілёў пачалі вандраваць Ігуменскім гасьцінцам, а стары шлях выкарыстоўваўся, каб праехаць у навакольныя вёскі і сядзібы. Па ўзьнікненьні ў пачатку XX ст. урочышча Доўгага Броду (цяпер рог вуліцаў Батанічнай і гістарычнай Даўгабродзкай) людзі пачалі сяліцца ўздоўж старой Магілёўскай дарогі. Гэтак утварылася прадмесьце і Даўгабродзкая вуліца.\nДоўгі Брод, паміж 1941 і 1944 рр.\nУ пачатку XX ст. Доўгі Брод уваходзіў у трэцюю паліцэйскую частку места. Праз прадмесьце праходзілі Даўгабродзкая (цяпер Казлова, частка вуліцы захавала гістарычную назву), 2-я Даўгабродзкая (часткова Чапаева), Мар’еўская (захавалася часткова), Берасьцянская (захавалася часткова), Залатагорская, Высокая (часткова Платонава), Цьвёрдая (не захавалася) вуліцы.\nУ наш час пра колішняе прадмесьце напамінае Даўгабродзкая вуліца (у 1967 року яе перайменавалі ў гонар Казлова, аднак у 1987 року паўднёвай частцы вуліцы вярнулі гістарычную назву).\nВайсковыя могілкі. Царква Аляксадра Неўскага Маскоўскага патрыярхату, збудаваная ў 1898 року замест драўлянай у гонар перамогі ў расейска-турэцкай вайне 1877—1878 рокаў. На сьценах царквы дзьве мэмарыяльныя дошкі з прозьвішчамі 118 салдатаў-беларусаў 30-ай артылерыйскай брыгады і 119-га Каломенскага палку, што загінулі пры ўзяцьці Плеўны. У наш час царква дзейнічае.\nМаркаўскі завулак. Шпалерная фабрыка Фрындлянда, заснаваная ў 1911 року. На фабрыцы працавалі паравая машына магутнасьцю 40 конскіх сілаў, дынама-машына. Будынак фабрыкі разьмяшчаўся на цяперашняй вуліцы Зьмітрака Бядулі.\nМесьцічы перад царквой, 1900 р.\nЦарква, 1905 р.\nЦарква, да 1915 р.\nМогілкавая брама, 1941—44 рр.\n^ Гісторыя Мінска. — Менск, 2006. С. 226.\n^ Шыбека З. Мінск: Старонкі жыцця дарэв. горада. — Менск, 1994. С. 251—252.\nАтрымана з «https://be-tarask.wikipedia.org/w/index.php?title=Доўгі_Брод&oldid=2281379»\nГэтая старонка апошні раз рэдагавалася 25 сьнежня 2021 году ў 14:33.


Інтэрв'ю адваката Віктара Бабарыкі\nБіяграфія і тэзісы\nІнтэрв’ю адваката Віктара Бабарыкі\nАляксандр Пыльчанка даў інтэрв’ю Марыне Коктыш з «Народнай Волі» і распавёў пра ўмовы ўтрымання Віктара Бабарыкі ў СІЗА КДБ.\nПублікуем фрагменты гутаркі, поўнае інтэрв’ю можаце прачытаць па спасылцы.\n– Аляксандр Уладзіміравіч, скажыце, ці прад’явілі абвінавачванне Бабарыку і паводле якіх артыкулаў Крымінальнага кодэкса?\n– Пад пагрозай крымінальнай адказнасці нам, адвакатам, забаранілі называць артыкулы Крымінальнага кодэкса, паводле якіх прад’яўленае абвінавачванне.\n– Дарэчы, у Віктара Бабарыкі маюцца прэтэнзіі да ўмоваў утрымання?\n– Да персаналу прэтэнзій няма. Умовы ўтрымання – як у многіх. Ёсць праблемы быту. Праз нядопуск нас да Віктара Дзмітрыевіча 18 чэрвеня ён не змог паведаміць, якія яму перадаць асабістыя рэчы. Рэжым прыёму перадач: панядзелак, серада, пятніца. Таму ўвесь гэты час ён быў у офісным адзенні. Спальнае месца ў яго – дадатковае. Так званы «верталёт» – ставіцца паміж іншымі ложкамі на ноч. Гэта значыць, што днём у камеры прыткнуцца няма куды.\n– Аляксандр Уладзіміравіч, і ўсё-такі: што скажаце аб прад’яўленым Віктару Бабарыку абвінавачванні?\n– Як я казаў раней, артыкулы мы не маем права называць, таму я іх і не агучваю. А з пункту гледжання зместу абвінавачванняў – я задаволены, калі можна так выразіцца. Чакаю не дачакаюся, калі яго абвесцяць дзяржаўныя СМІ або службовыя асобы! Бо для іх таямніцы папярэдняга расследавання звычайна не існуе. А ў нас з’явіцца магчымасць па ім выказацца.\n– На ваш погляд, чаму такія жорсткія ўмовы да інфармацыі па гэтай справе?\n– Не ведаю. І гэта нам не тлумачыцца. Мяркую, гэта звязана з праблемамі па наяўнасці аб’ектыўных доказаў. Адна справа – заявіць пра неабвержныя і шматлікія доказы таму, хто іх тлумачыць вельмі свабодна, на сваё разуменне. Іншая – сабраць следчаму гэтыя доказы ў форме, прадугледжанай КПК. І калі такая проблемка маецца, то разлічваць даводзіцца толькі на «царыцу-ўратавальніцу» – поўную таямнічасць і абмежаванне інфармацыі.\nМарыі Калеснікавай уручылі прэмію ў Празе. Яе сястра зачытала лісты палітзняволеных\nПравілы жыцця Віктара Бабарыкі\nЯкім прэзідэнтам быў бы Віктар Бабарыка? Адказваюць вядомыя беларусы\nУцякаюць да рэчкі і глядзяць удалячынь… Як жывуць гадаванцы Віктара Бабарыкі — Моня, Сэм і Соня (фота)\nУмовы знаходжання Віктара Дзмітрыевіча ў калоніі пагаршаюцца\n© 2020 Віктар Бабарыка\nг. Мінск, вул. Веры Харужай, 25/1-6, 3 паверх, +375 29 570-34-50\nПрэс-служба: +375 33 662-33-39\nг. Мінск, вул. Веры Харужай, 25/1-6, 3 паверх


Пахаванне Каліноўскага ў Вільнюсе. Жыхар Слуцка распавёў, як гэта было • Слуцк • Газета «Інфа-Кур’ер»\nПахаванне Каліноўскага ў Вільнюсе. Жыхар Слуцка распавёў, як гэта было\nУ пятніцу, 22 лістапада, ў сталіцы Літвы адбылося ўрачыстае мерапрыемства — пахаванне парэшткаў нацыянальнага героя Беларусі, Польшчы і Літвы Кастуся Каліноўскага і ягоных паплечнікаў. Тысячы беларусаў, а таксама палякі і нават украінцы адмыслова паехалі ў Вільнюс, каб выказаць пашану герою.\nХачу каротка распавесці пра гэта як сведка падзеі.\nЯ вельмі любіў урокі гісторыі ў школе і ўвогуле цікавіўся гісторыяй Беларусі. Як вядома, Кастусь разам са сваімі аднадумцамі ўзначаліў паўстанне супраць царскай Расіі і выступаў за ўтварэнне незалежнай дэмакратычнай рэспублікі для беларусаў, скасаванне прывілеяў дваранству і перадачу зямлі сялянам.\nЯшчэ памятаю, калі даведаўся пра постаць Каліноўскага, ягоныя погляды і мэты паўстання, то падумаў: «Які жахлівы і зняважлівы апошні дзень чакаў яго». Кастусь Каліноўскі разам з іншымі лідарамі і ўдзельнікамі паўстання быў публічна павешаны на гандлёвай плошчы Лукішкі ў Вільні па загаду расійскіх уладаў. Яшчэ вядома, што калі яму зачыталі вырак і назвалі дваранінам, то ён адказаў: «У нас няма дваран, усе роўныя!». Гэта былі яго апошнія словы.\nПасля, каб людзі не хадзілі на магілу героя, быў дадзены загад пахаваць паўстанцаў таемна на Замкавай гары. Так мінула шмат гадоў, і толькі ў 2017-м падчас раскопак на той самай Замкавай гары выпадкова былі знойдзеныя парэшткі дваццаці ўдзельнікаў паўстання 1863-1864 гадоў. Сярод іх лідары паўстання — Вінцэнт-Канстанцін Каліноўскі і Зігмунд Серакоўскі. Удалося высветліць з дакладнасцю да 95%, што парэшткі належаць менавіта ім.\nВось я не думаў, што стану сведкам такой гістарычнай падзеі. Перамога справядлівасці. Герояў ушануюць і перапахаваюць належным чынам.\nЗ ранку парэшткі паўстанцаў былі перанесеныя ў катэдральны касцёл, каб усе жадаючыя маглі прыйсці і развітацца з героямі. Жадаючых было шмат, але абсалютная большасць людзей, якія з раніцы прыйшлі на Катэдральную плошчу, былі менавіта беларусы. Нягледзячы на холад і працоўны дзень, беларусаў усё большала. Варта адзначыць, што літоўскі бок прадугледзеў гэта і прадаставіў грамадзянам нашай краіны магчымасць атрымаць бясплатную візу. Усяго амбасада Літвы зрабіла каля тысячы такіх віз для беларусаў, але попыт быў яшчэ большым.\nБыло прыемна бачыць сярод беларусаў прадстаўнікоў палітычных партый, грамадскіх арганізацый, студэнтаў… Таксама быў і першы кіраўнік Беларусі Станіслаў Шушкевіч.\nБліжэй да апоўдня, калі павінна была распачацца афіцыйная частка мерапрыемства, людзей прыбывала ўсё больш. Раптам з’явіліся і літоўцы, дакладней розныя арганізацыі, нейкія клубы, палітычныя рухі. Яны пашыхтаваліся такім чынам, што сталі наперадзе, захіліўшы сабой масы беларусаў, якія былі там з самага пачатку. Было бачна, што палову гэтых людзей проста абавязалі прысутнічаць дзеля «карцінкі на тэлебачанні».\nНягледзячы на тое, што на пахаванні прысутнічалі першыя асобы дзяржаў, ахова мерапрыемства не замінала людзям. Ніякіх металашукальнікаў, даглядаў рэчаў, рампаў і лішніх агароджаў. Дазвалялі хадзіць амаль дзе хочаш. І нягледзячы на гэтую ўседазволенасць, людзі ўсё адно сталі як трэба без усялякіх прымусаў і накіраванняў.\nПамятная дошка на будынку кляштара, дзе знаходзіўся Каліноўскі ў няволі\nАфіцыйны беларускі бок не асабліва цікавіўся гэтай падзеяй і самім фактам таго, што былі знойдзеныя парэшткі паўстанцаў, што выклікала непаразуменне з боку Літвы і беларускай грамадзянскай супольнасці. Ад Літвы прысутнічалі першыя асобы, ад Польшчы таксама быў прэзідэнт. Беларускі прэзідэнт адсутнічаў, як і прэмьер-міністр ці міністр замежных спраў. Быў віцэ-прэмьер Ігар Петрышэнка. Падчас яго выступу натоўп свісцеў і некалькі разоў выбухаў гучна: «Ганьба! Ганьба!». Я яшчэ пачуў, як побач са мной палякі пыталіся ў кагосьці, што азначае гэтая «ганьба».\nВельмі моцнай была прамова галоўнага каталіцкага святара Беларусі арцыбіскупа Тадэвуша Кандрусевіча. Пасля ягоных слоў беларусы доўга скандавалі: «Жыве Беларусь!», а наступны выступоўца цярпліва чакаў, пакуль гул скончыцца, каб пачаць казаць.\nТруны з парэшткамі паўстанцаў выносілі вайскоўцы ганаровай варты Літвы і Польшчы. Беларускай ганаровай варты, вядома, не было. Для трунаў Каліноўскага і Серакоўскага быў падрыхтаваны лафет, што лічыцца асаблівым гонарам для загінулых вайскоўцаў.\nЦі варта казаць, што абсалютная большасць працэсіі былі беларусы. Сотні беларускіх чырвона-белых сцягоў, сярод якіх ніводнага афіцыйнага. Да віленскіх могілак Расу дайшлі не ўсе. Літоўская моладзь, якую сагналі на мерапрыемства, і іншыя арганізацыі разышліся адразу пасля шэсця. Здавалася нават, што пахаванне цікавае толькі беларусам. Дзіўная карціна, калі лідары Літвы і Польшчы робяць прамовы сярод тысяч беларусаў.\nКапліца з трунамі на могілках Расу\nМерапрыемствы для беларусаў працягнуліся і на наступны дзень. Ладзіўся малебен, была адкрытая выстава рэчаў паўстанцаў і іншыя мерапрыемствы. На наступны дзень беларусы зладзілі сваё шэсце ад святой Вострай брамы да могілак Расу. Прыехалі тыя, хто не змог патрапіць на само пахаванне. На могілках ужо было магчыма наведаць капліцу, дзе знайшлі свой пакой паўстанцы.


04 жнівень 2018, 10:26\nДнямі ў Вялікай Брытаніі выйшла кніга Тані Скарынкінай A Large Czesław Miłosz with a Dash of Elvis Presley. Гэта пераклад на ангельскую мову яе кнігі эсэяў «Шмат Чэслава Мілаша, крыху Элвіса Прэсьлі», якая адразу пасьля выданьня ў 2015 годзе прынесла аўтарцы шырокую вядомасьць ня толькі на радзіме. Ёю зацікавіўся прафэсар Лёнданскага ўнівэрсытэту, знаны ангельскі беларусіст Джым Дынглі, які і зрабіў пераклад. Дарэчы, многія з гэтых эсэяў друкаваліся на сайце Свабоды.\nУ анонсе да кнігі напісана, што ў гісторыях Тані Скарынкінай жыцьцё малога беларускага мястэчка спалучана з развагамі пра сусьветную літаратуру. Седзячы ля акна са шклянкай журавінаў у цукровым сыропе, купленых у супэрмаркеце ў жанчыны, якая запэўнівае, што ягады прывезеныя з Карэліі, аўтарка думае:\n«Магчыма, калі зьесьці іх, яны зробяць нейкі добры эфэкт. Можа быць, сьпірытычны? Я зьем, і журавіны створаць нейкую магію ўва мне».\nСкарынкіна падахвочваецца на апошнія грошы ехаць у Кракаў, каб сустрэцца з Чэславам Мілашам. Але не знаходзіць ягонага адрасу, і ён застаецца для яе гэткім самым ідалам зь мінулага, як і Элвіс Прэсьлі ў залатой аздобе.\nПесьні смаргонскага акына, або Уварваньне ва ўласны сусьвет\nКожная гісторыя мае шарм і асабістую загадку аўтаркі, пішуць брытанскія выдаўцы. Кніга складаецца з успамінаў смаргонскага маленства, пераплеценых з роздумам пра паэзію, філязофію і культуру наогул. «Сьвежая і прывабная — гэта акно ў іншае жыцьцё».\nБрытанская кніга беларускай пісьменьніцы заяўленая да ўдзелу ў Эдынбурскім міжнародным кніжным фэсьце. Аўтарку запрасілі на прэзэнтацыю, якая адбудзецца 19 жніўня.\nПрадстаўляць Таню Скарынкіну будзе адзін зь вядучых брытанскіх журналістаў Рэтэр Рос. Свой выбар арганізатары тлумачаць тым, што гэтыя аўтары шмат у чым падобна праяўляюцца ў сваіх творах. Рэтэр Рос — аўтар кнігі «Палкасьць Гары Бінга». «Гэта калекцыя бліскучых інтэрвію пра надзвычайны брытанскі характар, а кніга „Шмат Чэслава Мілаша, крыху Элвіса Прэсьлі“ зьмяшчае неадназначныя абразкі з жыцьця польска-беларускага памежжа», — пішуць выдаўцы.\nКніга Тані Скарынкінай — гэта першае яе выданьне ў Вялікабрытаніі.\nJulia Cimafiejewa. Cyrk i inne wiersze\nЮлія Цімафеева з сваёй кнігай\nКніга беларускай паэткі і перакладчыцы Юліі Цімафеевай Cyrk i inne wiersze выйшла ў Польшчы некалькі месяцаў таму. У чэрвені яе прэзэнтавалі ў Любліне на фэстывалі Wschód Kultury — Inne Brzmienia. Гэта кніга-білінгва ў перакладзе Богдана Задуры. Вядомы польскі паэт выступіў ня толькі перакладчыкам, але і ўкладальнікам кнігі.\nУ кнігу ўвайшлі ўсе вершы з другога зборніка Цімафеевай «Цырк» і некалькі вершаў з дэбютнага — «Кніга памылак», а таксама 5 новых вершаў, якія раней не друкаваліся.\nКніга беларускай паэткі зьявілася ў выдавецкай сэрыі Wschodni Express выдавецтва Warsztaty Kultury.\nЛетась у гэтай самай выдавецкай сэрыі выйшлі кнігі двух беларускіх аўтараў. Андрэя Адамовіча ў перакладзе Богдана Задуры — адразу дзьве: Dzień poezji śmierci dzień і Tłuścioch i leszcz («Дзень паэзіі сьмерці дзень»; «Таўсьціла і лешч»). А таксама Mały leksykon medyczny wg Bacharewicza («Малая мэдычная энцыкляпэдыя Бахарэвіча», перакладчыца — Міра Лукша). Беларускі арыгінал аўтарства Альгерда Бахарэвіча выйшаў у 2011 годзе ў сэрыі «Бібліятэка Свабоды».\nМесца, дзе Бартосік убачыў сапраўднае аблічча Беларусі


Хто на зямлі гаспадар, паказваюць нябёсы\n31 ліпень 2009, 14:12\nГрамадзкі рэдактар Ганна Ільіна\nАпошнія дажджы нанесьлі шматлікія пашкоджаньні маёмасьці магілёўцаў. Тэма страховак сёньня самая актуальная ў горадзе. Аднак вастрэй за ўсё яна для тых, хто ўжо некалькі месяцаў сьпіць і бачыць зоры празь дзіркі ў даху ўласнай хаты.\nУ вёсках Нядашаўскага сельсавету Магілёўскага раёну ўраган з дожджом, градам і моцным ветрам яшчэ ў чэрвені нарабіў велізарнай шкоды. Стыхія, што праняслася па вёсках, пазносіла дахі дамоў, павыбівала шыбы, паваліла шмат дрэваў каля хат і ў бліжэйшых лясах.\nЖыхары Запрудзьдзя, якія добраахвотна застрахавалі сваю маёмасьць, толькі зараз расьпісаліся за кампэнсацыю. Ну а тыя, хто меў усяго абавязковыя страхоўкі?\n– Да суседзяў, якія дэтальна застрахавалі свае двары і хаты, прыйшлі агенты, ацанілі страты, яны ўжо атрымалі пэўныя сродкі. А такія, як мы, якія рабілі толькі мінімальна абавязковыя выплаты, не атрымалі нічога...\nМіж тым у магілёўскім Белдзяржстраху нам паведамілі:\n– Абавязковая страхоўка распаўсюджваецца ў дадзеным выпадку на хату і веранду, ці на любыя прыбудовы. У выпадку нанясеньня пашкоджаньняў страхавая кампанія абавязаная выслаць на месца спэцыяліста для падліку ўрону. Пасьля яго заключэньня гаспадар мусіць атрымаць 50% ад налічанай сумы.\nПамер пашкоджаньняў ветрам і градам у Магілёўскім раёне перавышае суму ў мільярд рублёў. Усяго тут пашкоджаныя больш за 220 дамоў. Аднак па заявах пацярпелых выплачана толькі каля 18 млн. рублёў.\nЮрысты раяць ім не губляць часу.\nАляксандр Каралёў, прадстаўнік прафсаюзу РЭП:\n– Калі кампанія не выплочвае па страхоўцы, людзі мусяць спачатку пісаць непасрэдна туды. Як гэтага недастаткова, трэба пісаць заявы ў суды, дзе адпаведна з дамовай уласніка і страхавога агенцтва будзе прынята рашэньне, ня выканаць якое страхавік папросту ня зможа.\nНу а што адбываецца ў сёньняшніх умовах з ураджаем?\nДажджы і ліўні могуць зламаць намечаныя пляны. Шмат палёў затопленыя альбо ў паўзьнішчаным стане.\nАд кепскага надвоор’я, безумоўна, залежыць паказчык выніковага збору ўраджаю. Аднак кандыдат эканамічных навук, былы старшыня аднаго са шклоўскіх калгасаў Пётар Мігурскі лічыць: вінаваціць толькі нябёсы – непрафэсійна:\n– Сёння я аб’ехаў некалькі палёў, паглядзеў як пад зямлю сыходзяць апошнія дажджавыя азёры. Безумоўна, яны паўплываюць на намалоты. Але на маё меркаваньне, найбольш важная праблема ў іншым – недастатковым разьвіцьці пэўных тэхнічных працэсаў, хаця тэхніка гэта дазваляе. Таксама чалавечы фактар адыгрывае сваю ролю: большасьць дырэктараў калгасаў, працоўных недапрацоўваюць – робяць шмат хібаў, да таго ж у іх проста няма належнай матывацыі да сапраўднай працы.\nЗатое, думаю, калі ўраджай ня стане рэкордна высокім па розным паказчыках, уладзе вельмі проста будзе сьпісаць усё на надвор’е…\nГрамадзкі рэдактар гэтага тыдня – магіляўчанка Ганна Ільіна. Яна выдавец няшматнакладнай газэты “Магілёўскі час”, мае вопыт працы на радыё, тэлебачанні, навучаецца ў віленскім ЭГУ.\nА вы застрахавалі маёмасьць?\n“Капаць бульбу ня мае сэнсу”\n“Навошта менскія трактары, калі зямлю няма каму араць?..”\nРасея — асноўны рынак збыту, у Эўропе — мы не патрэбныя


Крыўдзіцца — гэта не па-хрысьціянску\n19 студзень 2015, 13:09\nЯ сам благі хрысьціянін, але назіраючы за крытыкай на адрас расстраляных тэрарыстамі карыкатурыстаў Charlie Hebdo з хрысьціянскага царкоўнага і каляцаркоўнага боку — маўляў, нельга было правакаваць і нельга было абражаць веру — скажу вось што.\nКалі тваёй веры можна нанесьці шкоду якісьці дурацкі малюнак — значыць, твая вера нічога ня вартая.\nЗадамося пытаньнем амэрыканскіх пратэстантаў: What would Jesus do?\nКалі Езуса ўкрыжоўвалі (а ня проста малявалі пра яго крыўдную карцінку ў часопісе), ён сказаў наступнае: «Ойча, прабач ім, бо ня ведаюць, што робяць» (Лк. 23:34).\nІ пагатоў Нагорную пропаведзь наконт Charlie Hebdo можна цытаваць яшчэ далей (Лк 6:27-38):\n27 Але кажу вам, хто слухае: любіце ворагаў вашых, дабро рабіце тым, хто вас ненавідзіць.\n28 Благаслаўляйце тых, хто вас праклінае, маліцеся за тых, хто вас крыўдзіць.\n29 Таму, хто ўдарыў цябе па шчацэ, падстаў і другую; і таму, хто адбірае ў цябе плашч, не забараняй узяць і кашулю.\n30 Кожнаму, хто просіць у цябе, давай, і ад таго, хто ўзяў тваё, не дамагайся звароту.\n31 І як хочаце, каб рабілі вам людзі, так вы ім рабіце.\n32 Калі любіце тых, хто любіць вас, якая вам за гэта падзяка? Бо грэшнікі таксама любяць тых, хто іх любіць.\n33 І калі чыніце дабро тым, хто вам чыніць дабро, якая вам за тое падзяка? І грэшнікі робяць тое самае.\n34 І калі пазычаеце тым, ад каго спадзяецеся атрымаць назад, якая вам за тое падзяка? Бо і грэшнікі пазычаюць грэшнікам, каб атрымаць столькі ж.\n35 Але вы любіце ворагаў вашых, і рабіце дабро, і пазычайце, не чакаючы нічога ўзамен, і будзе ўзнагарода вашая вялікая, і будзеце сынамі\nНайвышэйшага, бо Ён ласкавы да няўдзячных і да злых.\n36 Будзьце міласэрнымі, як і Айцец ваш міласэрны.\n37 Не судзіце, і ня будуць судзіць вас; не асуджайце, і ня будуць асуджаць вас; прабачайце, і прабачаць вам.\n38 Давайце, і будзе дадзена вам: меру добрую, уціснутую, утрэсеную і зь верхам адсыплюць вам у падол ваш. Бо якой мераю мераеце, такой і вам будзе адмерана.\nДля мяне найважнейшая хрысьціянская каштоўнасьць — гэта недасяжнае для шараговага чалавека ўменьне цярпець і трываць зьнявагу з боку злодзея, адказваць прабачэньнем і любоўю на нянавісьць і гэтым атрымліваць калясальную маральную перамогу над непрыяцелем. У гэтым сапраўдная духоўная сіла хрысьціянства і хрысьціяніна.\nЯшчэ раз: Езус дэманстраваў гэтыя якасьці на ўласным жахлівым пакутлівым укрыжаваньні, а тут — якіясьці малюнкі на паперы ці ў інтэрнэце. Малюнкі!\nЭўрапейская талерантнасьць — яна, як вы думаеце, адкуль? Менавіта ад стагодзьдзяў хрысьціянскага гартаваньня Эўропы. Разважаць пра «самі вінаваты», «ня трэба было правакаваць» і гэтым ускосна апраўдваць тэрарыстычны акт — у гэтым, мне здаецца, вельмі мала хрысьціянскага.\nТаксама ў гэтым кантэксьце красамоўна, калі афіцыйны прадстаўнік РПЦ крытыкуе фільм «Левіятан» за тое, што там у несымпатычным вобразе прадстаўленае ўзаемадзеяньне РПЦ і карумпаванага расейскага чынавецтва. Больш за тое, называе такую крытыку «грахом». Але што тут і казаць.


Тоны новых падручнікаў у Беларусі здаюць на макулатуру\nНа кардонную фабрыку ў Пухавічах трапілі 4 тоны падручнікаў, якія нават не сталі распакоўваць.\nНа Пухавіцкую кардонную фабрыку прывезлі 4 тоны новых падручнікаў, зацверджаных Міністэрствам адукацыі. Высветлілася, што такім чынам навучальныя ўстановы нярэдка пазбаўляюцца ад кніг, надрукаваных за бюджэтныя сродкі. Такое марнатраўства бюджэтных грошай выкрыў Камітэт дзяржкантролю.\nСтаршыня Камітэта дзяржаўнага кантролю (КДК) Менскай вобласці Віктар Трушын распавёў, што кнігі на фабрыцы рэвізоры заўважылі падчас шараговай праверкі. На ўтылізацыю адправілі дапаможнікі па медыцыне, эканоміцы і заканадаўству для студэнтаў ВНУ, а таксама школьныя падручнікі па хіміі, геаметрыі ды геаграфіі.\n“З машыны разам з папяровым хламам пасыпаліся новыя кнігі – у пластыкавай упакоўцы: то бок іх нават не раскрывалі!” – абураецца чыноўнік і дадае: “Дадзеная праблема існуе не першы год. Змяняецца праграма. Завышаюцца аб’ёмы пастаўкі падручнікаў. Навідавоку адсутнасць працы ў эфектыўным планаванні”.\nДырэктар Пухавіцкай кардоннай фабрыкі Андрэй Сакалоўскі кажа, што падручнікі на макулатуру прывозяць не першы раз. “Але каб такія аб’ёмы – 4 тоны – за сваю трохгадовую працу бачу ўпершыню”, – дзівіцца ён.\nКДК цяпер высвятляе, хто адправіў новыя кнігі на макулатуру, бо гэта сведчыць пра неэфектыўнае выкарыстанне дзяржсродкаў. Тым часам у Менску асноўнымі пастаўнікамі макулатуры застаюцца менавіта ўстановы адукацыі.


Рыгор Кастусёў пойдзе ў прэзыдэнты ад партыі БНФ\n29 травень 2010, 13:09 абноўлена 29 травень 2010, 18:39\n29 траўня у Доме культуры МТЗ прайшоў нечарговы Зьезд Партыі БНФ. Адным з галоўных пунктаў парадку дня "Фармат удзелу Партыі БНФ у будучых прэзыдэнцкіх выбарах". Аднак рэвізійная камісія партыі не прызнае гэты сход зьездам.\n15.35 Зьезд скончыў сваю працу\n15.20 Зьезд прыняў заяву з нагоды зьбіцьця Зьмітра Пармона, а таксама патрабуе распачаць крымінальную справу ў дачыненьні да супрацоўнікаў спэцслужбаў. Таксама ўдзельнікі зьезду выказаліся супраць распрадажу дзяржаўнай маёмасьці – Белтрансгазу і нафтапераапрацоўчых прадпрыемстваў.\n15.10 Кіраўніком перадвыбарчага штабу Рыгора Кастусёва абраны Аляксей Янукевіч.\nНарадзіўся 17 красавіка 1957 году ў вёсцы Цяхцін Бялыніцкага раёну. Скончыў Беларускую сельскагаспадарчую акадэмію. У 1988 годзе абраны на пасаду дырэктара саўгаса "Іскра" Бялыніцкага раёну. З 1995 году працаваў дырэктарам Шклоўскага раённага вытворчага аб'яднаньня ЖКХ. У 2001 годзе вымушаны быў сыйсьці з пасады пад ціскам уладаў з-за працы ў камандах кандыдатаў ад дэмакратычных сілаў.\nАд 2008 году супрацоўнік ТАА "СтройАрком г.Санкт-Пецярбург.\nАктыўна займаецца грамадзкай і палітычнай дзейнасьцю з 1989 году. Сябра партыі БНФ. Тройчы абіраўся дэпутатам мясцовых саветаў. У 2004 і 2008 гг. быў кандыдатам у дэпутаты у ПП НС.\nЖанаты, мае траіх дзяцей. Жыве ў Шклове.\n14.50 Аляксей Чарняеў прадставіў праект Перадвыбарчай плятформы партыі БНФ. Праект прыняты за аснову\n14.45 Рыгор Кастусёў абраны прэтэндэнтам у кандыдаты ў прэзыдэнты ад Партыі БНФ. За кандыдатуру Рыгора Кастусёва прагаласавала 150 удзельнікаў зьезду, супраць – 13.\n14.30 Па інфармацыі Эўрарадыё, прадстаўнік "Моладзі БНФ" з Маладзечна Валянцін Цішко падаў пісьмовую прапанову аб выключэньні з партыі цяперашняга старшыні моладзевай філіі Андруся Крэчкі і Франка Вячоркі. Аляксей Янукевіч заявіў, што на сёньняшнім зьезьдзе гэтая заява разглядацца не будзе — у пазачарговага зьезду іншая задача. Да гэтага пытаньня зьвернуцца падчас чарговага пасяджэньня сойму, якое плянуецца правесьці праз 2 тыдні.\n13.25 Рыгор Кастусёў адказаў на пытаньні ўдзельнкіаў зьезду, зараз раздалі бюлетэні, хутка пачнецца безальтэрнатыўнае галасаваньне галасаваньне за кандыдатуру кандыдата ў прэзыдэнты ад партыі БНФ.\n13.15 З трох мяркуемых кандыдатаў застаўся адзін. Спадар Мальчык зьняў сваю кандыдатуру.\nВырашана, што без прысутнасьці Баршчэўскага не вылучаць яго. Да таго ж, спадар Баршчэўскі казаў, што без яго згоды не дапусьціць ніякіх вылучэньняў.\nНарэшце спадар Кастусёў пагадзіўся на вылучэньне яго кандыдатуры. Ён падзякаваў за давер і зараз выступае з прамовай.\n12.50 Пачалося вылучэньне кандыдатаў у прэзыдэнты ад партыі БНФ. Паступілі прапановы: Рыгор Кастусёў, Сяргей Мальчык, Лявон Баршчэўскі.\n12.20 Пасьля справаздачы з падсумаваньнем выступіў Аляксей Янукевіч:\n“Я шкадую, што зараз тут няма Лявона Баршчэўскага і Вінцука Вячоркі. Я гатовы з імі тут размаўляць, прасіць, каб яны далучыліся. Але рашэньне прымаецца тут і зараз.\nНа апошнім зьезьдзе быў прыняты курс на аднаўленьне партыі. Я выступіў за рэформы. Зьезд даручыў мне вярнуць партыю ў грамадзтва. Праз паўтары гады адбудзецца справаздачна-выбарчы зьезд, і я прыму любое яго рашэньне. Калі абяруць іншага старшыню, я не буду казаць пра рэйдэрства партыі, не буду дзяліць маёмасьць, зьвяртацца ў Мін'юст. Я прыму любое рашэньне.\nШто да вылучэньня свайго кандыдата, то трэба ісьці да людзей, бо БНФ – адказная палітычная сіла. Мы вылучым свайго кандыдата і мы выступаем за аб’яднаньне дэмакратычных сілаў. Я веру, што ў нас ёсьць шанцы”.\n12.01 Падчас зьезду некаторыя дэлегаты выказваюцца адносна сытуацыі ў партыі.\nВыступіў сябра “Моладзі БНФ” Валянцін Цішко, які паведаміў, што пасьля гэтага зьезду рыхтуецца зьезд "Моладзі БНФ", дзе пад кіраўніцтвам Крэчкі і “ценявога” Франка Вячоркі будуць сфармаваныя перадвыбарчыя штабы Лявона Баршчэўскага.\nЦішко сказаў, што лічыць гэтую працу часткі "Моладзі БНФ" раскольніцкай, якая вядзе да распаду партыі, і заклікаў прыняць захады аб спыненьні раскольніцкай працы моладзі БНФ.\nБальшыня дэлегатаў выказваюцца за ўдзел партыі БНФ у выбарах.\n11.40 У спрэчках выступілі Тамра Маскалёва з Магілёву, Сяргей Мальчык з Горадні, які падчас свайго выступу падкрэсьліў, што свайго кандыдата вылучаць неабходна, і неабходнае аб'яднаньне партыі вакол свайго кандыдата.Сяргей Мальчык адзначыў, што ня лічыць, што сёньня адбываецца зьезд, а лічыць, што гэта сход. Ён выказаў шкадаваньне, што не прысутнічае Лявон Баршчэўскі, які быў названы на папярэднім сходзе магчымым кандыдатам ад партыі БНФ у прэзыдэнты.\nАляксей Чарняеў падкрэсьліў у сваім выступе, што перш за ўсё трэба ўздымаць аўтарытэт партыі.\nБаршчэўскі: “Гэта ня сьведчыць пра палітычную мудрасьць такога кіраўніцтва”\nЛявон Баршчэўскі, які не прысутнічае на зьезьдзе, так камэнтуе сытуацыю:\n“Там сабралася тая частка БНФ, якая сябруе з рухам “За свабоду” і мае такое падвойнае сяброўства. Яе права праводзіць сходы, але такое права маюць і іншыя сябры партыі. Але такі сход не можа быць названы зьездам, таму што вядомых людзей – аўтараў праграмы Фронту, якія былі ў дэпутацкай фракцыі Фронту і ўвогуле ствараюць сапраўдны імідж БНФ, іх практычна на гэтым сходзе няма, наколькі я ведаю, таму ён не можа называцца паўнавартасным зьездам”.\nПаводле Баршчэўскага, год назад у БНФ быў такі сход, але ў адрозьненьні ад гэтага, туды мог трапіць любы жадаючы. “Абмяркоўвалі тую ж праблему – стратэгія партыі падчас падзей, якія зьвязаны з прэзыдэнцкімі выбарамі, што набліжаюцца. Прынялі свае рэкамэндацыі, бо гэта не маглі быць прынятыя рашэньні. Я не думаю, што ёсьць патрэба паўтараць яшчэ адзін такі самы сход, бо гэта будзе падобна да расколу партыі, а мы расколу не хочам”, - кажа Лявон Баршчэўскі\n“Шкада, што кіраўніцтва партыі не заняла нэўтральную пазыцыю, а далучылася да адной групоўкі. Гэта ня сьведчыць пра палітычную мудрасьць такога кіраўніцтва”, - адзначыў спадар Баршчэўскі.\n11.20 Ва ўсіх выступах у спрэчках - заклапочанасьць сытуацыяй унутры партыі. Часта ўжываецца слова раскол.\n11.10 Прынятая пастанова аб прынцыпах удзелу ў прэзыдэнцкіх выбарах.\nУдзельнікі зьезду пастанавілі:\nвылучыць кандыдата ў прэзыдэнты з ліку сябраў БНФ,\nда 1 ліпеня сфармаваць выбарчы штаб,\nпрацягваць кансультацыі з дэмакратычнымі арганізацыямі пра магчымасьць выхаду на адзінага кандыдата.\n10.55. Пачаліся выступу ўдзельнікаў зьезду. Сяргей Панамароў з Клецку заявіў, што "у першую чаргу нам трэба ратаваць партыю. Былое кіраўніцтва развальвае партыю. А выбары гэта другаснае. Мы не можам зараз ісьці на выбары. Партыя слабая. А падтрымаць мы павінны рух "За Свабоду" Мілінкевіча. Таму зараз асноўнае - ратаваць партыю, дамаўляцца з тымі сябрамі партыі, які не разам з намі".\n10.50. Паводле Мандатнай камісіі на зьездзе зарэгістравана 172 кандыдаты. Усяго было абрана на з'езд 205 дэлегатаў.\n10.30. Зацьверджаны склад мандатнай, рэвізійна і падліковай камісій, а таксама рэглямэнт. У складзе прэзыдуюму старшыня БНФ Аляксей Янукевіч і яго намесьнік Рыгор Кастусёў.\n"Задача з'езду - вылучыць свайго кандыдата ў прэзыдэнты. Гэта партыя не рабіла з 1994 году", - заявіў кіраўнік партыі БНФ Аляксей Янукевіч падчас свайго выступу з адкладам аб палітычнай сітуацыі.\n"На прэзыдэнцкіх выбарах Партыя БНФ будзе змагацца на двух франтах - супраць Лукашэнкі і прарасейскага кандыдата".\nПаводле Янукевіча, гэтыя прэзыдэнцкія выбары будуць мець адну адметную асаблівасьць: Расея на гэтых выбарах не будзе падтрымліваць Лукашэнку, перадае БелаПАН. "Крэмль і Лукашэнка пачалі сапраўдную вайну. З такой сытуацыяй вялікая верагоднасьць ўдзелу ў выбарах прарасейскага кандыдата. У яго будуць ўкладзены сур'ёзныя фінансавыя і інтэлектуальныя рэсурсы", - адзначыў Янукевіч.\nУ парадак дня ўключаныя наступныя пытаньні:\nпрыняцьце пастановы аб удзеле партыі БНФ у прэзыдэнцкіх выбарах;\nвылучэньне кандыдата ў прэзыдэнты ад партыі БНФ;\nпрэзэнтацыя і зацьвярджэньне праекту перадвыбарчай плятформы партыі - “Свабода і адказнасьць. Эканамічны рост. Незалежнасьць. Эўраатлянтычны выбар”.\nТаксама заплянаваны выступ кандыдатаў у прэзыдэнты ад партыі БНФ. У раздадзеных матэрыялах ёсьць падрабязная даведка пра Рыгора Кастусёва. Можна меркаваць, што менавіта ён будзе вылучаны ў кандыдаты на выбарах.\nСярод удзельнікаў зьезду няма Вінцука Вячоркі, Віктара Івашкевіча, Лявона Баршэчўскага.\nПаводле лідэра партыі Аляксея Янукевіча, будзе абмеркаванае пытаньне ўдзелу ў прэзыдэнцкіх выбарах і, магчыма, кандыдатура, якую Партыя БНФ будзе падтрымліваць.\nВінцук Вячорка, актывіст гэтай партыі і колішні старшыня, у адказ сьцьвярджае, што 29 траўня адбудзецца ня зьезд, а сход часткі сяброў партыі БНФ. Такую ацэнку вынесла рэвізійная камісія гэтай партыі, прычым аднагалосна.\nМенская гарадзкая арганізацыя БНФ пастанавіла пагадзіцца з рэвізійнай камісіяй і мерапрыемства гэтае зьездам не лічыць, гэтаксама як не лічыць абавязковымі для сябе ягоныя рашэньні, і ўдзелу ў ім ня браць.\nГлядзець камэнтары (125)


08 лістапад 2016, 09:10\nПанядзелак, апошні дзень перад галасаваньнем, кандыдатка ў прэзыдэнты ад Дэмакратычнай партыі Гілары Клінтан і кандыдат у прэзыдэнты ад Рэспубліканскай партыі Дональд Трамп прысьвяцілі сустрэчам з выбарнікамі ў некалькіх ключавых для выніку выбараў штатаў, дзе яны рэзка раскрытыкавалі адно аднаго.\nГілары Клінтан выступіла на мітынгах у Мічыгане і Пэнсыльваніі, спрабуючы натхніць афраамэрыканцаў і маладых выбарнікаў, чыя падтрымка неабходная ёй для перамогі на выбарах. Яна назвала свайго апанэнта фігурай, «якая не падыходзіць ні характарам, ні кваліфікацыяй» для ролі прэзыдэнта краіны. «Мы зноў павінны пачаць размаўляць адзін з адным, мы павінны прыслухоўвацца да добрых ідэяў незалежна ад таго, адкуль яны зыходзяць, — абвясьціла Гілары Клінтан, выступаючы перад студэнтамі ўнівэрсытэту Пітсбургу. — Часам, калі я слухаю свайго апанэнта, я не разумею, пра якую краіну ён гаворыць».\nДональд Трамп заканчвае выбарчую кампанію, пазыцыянуючы сябе як перакананага змагара з карумпаванай палітычнай клясай. «Цалкам маніпуляваная сыстэма абараняе Гілары Клінтан. Справа за амэрыканскім народам, які можа вяршыць правасудзьдзе заўтра ў выбарчых скрынях», — абвясьціў на мітынгу ў Флорыдзе Дональд Трамп. Ён прапануе сябе ў ролі сымбалічнай фігуры, здольнай тварыць цуды: «Калі вы хочаце, каб ажыцьцявіліся мары, якія вы зьвязваеце з вашай краінай, з вашай сям’ёй, у вас ёсьць цудоўны шанец», — пераконвае Дональд Трамп амэрыканцаў.\nЗа дзень выбараў вынікі апытанняў грамадзкай думкі выглядаюць менш абнадзейлівымі для кандыдата Рэспубліканскай партыі. Агульнанацыянальны разрыў паміж Клінтан і Трампам, паводле рэспэктабэльнага сайту RealClearpolitics, павялічыўся амаль да 3 адсоткаў. Агульныя настроі, зрэшты, цяпер не настолькі істотныя, як настроі ў палове дзясятка ключавых штатаў, чые выбарнікі схіляць выбары на карысьць таго ці іншага кандыдата. Кандыдату неабходна набраць галасы 270 выбарнікаў, якія прадстаўляюць 50 штатаў прапарцыйна іх насельніцтву. Паводле падлікаў экспэртаў, у Дональда Трампа застаецца тэарэтычная магчымасьць перамогі на выбарах, нават калі ён не атрымае бальшыні галасоў выбарнікаў, але для гэтага яму неабходна атрымаць перамогу ў пяцёрцы-шасьцёрцы ключавых штатаў, дзе кандыдаты б’юцца зь пераменным посьпехам. Гілары Клінтан, паводле ацэнкі газэты The Wall Street Journal, дастаткова ў аўторак перамагчы суперніка толькі ў адным з гэтых штатаў: Флорыдзе, Агаё, Паўночнай Караліне або Пэнсыльваніі, каб пазбавіць суперніка перамогі. Яе задача відавочна прасьцейшая, але посьпех тым ня менш не гарантаваны. Адзін зь вядучых амэрыканскіх аналітыкаў Нэйт Сыльвэр вызначае шанцы Клінтан на перамогу ў 70 адсоткаў, на 5 адсоткаў больш, чым тры дні таму.\nВырашальнай і ня вельмі сакрэтнай зброяй кандыдата дэмакратаў можа стаць выбарчы мэханізм Дэмакратычнай партыі, які зладжана і дакладна функцыянуе. На яе перадвыбарчы штаб працуе вялікая група статыстыкаў і сацыёлягаў, якая вызначае найменшыя ваганьні грамадзкай думкі і дазваляе Клінтан апэратыўна адгукацца на зьмены настрояў людзей. У дасье штабу знаходзяцца найпадрабязьнейшыя сьпісы выбарнікаў, якія ў свой час зьбіралі для перадвыбарчай кампаніі Барака Абамы і якія былі абноўленыя сёлета. У кожным з штатаў у Клінтан ёсьць разгалінаваная сетка валянтэраў, гатовых у аўторак грукацца ў дзьверы прыхільнікаў Гілары Клінтан, заклікаючы іх пайсьці на галасаваньне. У перадвыбарчым арсэнале Клінтан — прэзыдэнт Барак Абама і папулярная першая лэдзі краіны, якія ў апошнія дні ўдзельнічаюць у перадвыбарчых сустрэчах з выбарнікамі. На баку Клінтан зоркі спорту і поп-культуры. У нядзелю на яе мітынгу ў Агаё выступіў баскетбаліст Лебран Джэймс, а ў панядзелак легендарны Брус Спрынгстын выйшаў з гітарай на подыюм на мітынгу прыхільнікаў Клінтан у Філядэльфіі. Дональд Трамп, ад якога публічна адвярнуліся некаторыя вядомыя рэспубліканцы, напрыклад старэйшы прэзыдэнт Буш, які заявіў пра намер галасаваць за Клінтан, заявіў, што эксплюатацыя Гілары Клінтан зорак — гэта «падман», што паводзіны дэмакратычнага кандыдата «прыніжаюць палітычны працэс».\nМіж тым за некалькі гадзінаў да пачатку галасаваньня амэрыканскія спэцслужбы гатовыя да адлюстраваньня патэнцыйнай кібэратакі, мэтай якой можа стаць унясеньне сумятні падчас галасаваньня і падліку галасоў, паведамляе тэлеканал NBC. Паводле крыніцаў у адміністрацыі Абамы, у кібэрцэнтрах розных міністэрстваў і фэдэральных агенцтваў у дзень выбараў будуць дадаткова мабілізаваныя сотні спэцыялістаў, якія сачыцьмуць за магчымымі атакамі замежных хакераў у амэрыканскія інтэрнэт-сеткі. Будзе весьціся назіраньне за магчымым укідам сфальсыфікаванай інфармацыі і распальваньнем чутак у сацыяльных сетках. Спэцыялісты прызнаюць, што апэратыўна выявіць і заблякаваць уварваньне будзе зусім ня лёгка, але прадстаўнікі Пэнтагону нагадваюць, што ў кібэркамандаваньня Пэнтагону ёсьць магчымасьці нанесьці вельмі адчувальны адказ у выпадку кібэратакі на амэрыканскую інфраструктуру. Адрасат удару ў адказ не называецца, але экспэрты адкрыта гавораць пра Расею.


Усходнееўрапейская Сетка GPPAC абураная гвалтам у Беларусі | БЕЛАРУСКАЕ РАДЫЁ РАЦЫЯ\nУсходнееўрапейская Сетка GPPAC абураная гвалтам у Беларусі\nУсходнееўрапейская Рэгіянальная Сетка Глабальнага Партнёрства па Прадухіленню Узброеных Канфліктаў (GPPAC) выказвае абурэнне падзеямі, якія адбываюцца ў цяперашні час у Рэспубліцы Беларусь.\nБеспрэцэдэнтныя фальсіфікацыі выбараў у спалучэнні з гвалтам у дачыненні да людзей, якія мірна пратэставалі, супраць абвешчаных вынікаў выбараў, недапушчальныя.\nУрад Беларусі нясе адказнасць за падзеі, што адбываюцца і нанесеныя імі чалавечыя пакуты.\nМы заклікаем урад неадкладна спыніць выкарыстанне сілы супраць свайго народа, арганізаваць сумленны і празрысты пералік вынікаў выбараў і паважаць рашэнне свайго народа. Народ Беларусі мае права свабодна вырашаць, каму ён давярае кіраваць сваёй краінай. Мы асуджаем зняволенне ў турму людзей за супрацьдзеянне цяперашняму палітычнаму рэжыму, у тым ліку Сяргея Ціханоўскага – мужа кандыдаткі ў прэзідэнты Святланы Ціханоўскі, Віктара Бабарыкі, яго сына Эдуарда Бабарыка і іншых.\nБягучыя падзеі выклікаюць занепакоенасць, што ўлады Беларусі могуць выкарыстоўваць палітвязняў у якасці закладнікаў у сваіх спробах прымусіць замаўчаць сваіх апанентаў, уключаючы магчымую рэальную пераможцу прэзідэнцкіх выбараў – Святлану Ціханоўскую.\nАдвольныя арышты людзей за выказванне сваёй палітычнай пазіцыі, адмову вызваліць палітычных зняволеных ды іншыя сур’ёзныя парушэнні правоў чалавека павінны прывесці да самых суворых санкцый супраць людзей і ўстаноў, якія праяўляюць такія жудасныя паводзіны.\nМы таксама выказваем заклапочанасць блакаваннем электронных камунікацый на тэрыторыі Беларусі. Падобныя крокі ўшчамляюць правы жыхароў Беларусі на свабоднае атрыманне і абмен інфармацыяй, а таксама маюць сур’ёзнае негатыўны ўплыў на эканоміку краіны.\nМы занепакоеныя нядаўнімі паведамленнямі аб выкарыстанні машын хуткай дапамогі беларускай міліцыяй і сіламі бяспекі. Такія выпадкі, калі яны будуць пацверджаны, з’яўляюцца не толькі грубым парушэннем ключавых прынцыпаў гуманітарнага права, але і ставяць пад пагрозу жыццё людзей, якія маюць патрэбу ў медыцынскай дапамогі.\nМы выказваем нашу падтрымку народу Беларусі ў яго барацьбе за свае правы, у тым ліку за права на сумленныя і свабодныя выбары.\nМы заклікаем выкарыстоўваць у гэтай барацьбе выключна негвалтоўныя сродкі.\nСумесны зварот Валенсы, Кваснеўскага і Камароўскага\nАляксандр Быстрык: Ніколі ўлада яшчэ так не палохалася і не…\nУладзімір Някляеў: Народ хоча, каб сышла гэтая пачварная ўлада


17.03.2018 11:42 Інфармацыйная гадзіна\nВынікі прэзідэнцкіх выбараў у Расіі не паўплываюць на адносіны з Беларуссю. Такое меркаванне выказаў Надзвычайны і Паўнамоцны Пасол Расіі ў Беларусі Аляксандр Сурыкаў.\nПасол не думае, што вынікі выбараў у Расіі могуць нейкім чынам паўплываць на адносіны з Беларуссю. “У нас даўнія брацкія адносіны. Мы даўно вызначыліся са сваімі перавагамі, утварылі Саюзную дзяржаву, рухаемся ў яе рамках”, — сказаў Аляксандр Сурыкаў. Ён назваў Саюзную дзяржаву самым паспяховым і развітым інтэграцыйным аб’яднаннем на постсавецкай прасторы. Саюзныя адносіны распаўсюджваюцца не толькі на эканоміку, як у ЕАЭС, але і на міжнародную дзейнасць, абаронную, ваенна-тэхнічную сферу, ахову здароўя, адукацыю, культуру. Саюзная дзяржава па сваёй інтэграцыйнай сіле больш магутная, чым любое інтэграцыйнае аб’яднанне на прасторах былога Савецкага Саюза, адзначыў дыпламат.\n“Іскры паміж намі бываюць, асабліва ў галіне эканамічных узаемаадносін. Але нічога сур’ёзнага, што магло б паўплываць на фармат нашых адносін, я не бачу, — дадаў ён. — Выбары могуць толькі ўмацаваць усе фарматы нашай садружнасці”.\nКаменціруючы апошнія спрэчкі па пастаўках беларускай прадукцыі ў Расію, Аляксандр Сурыкаў падкрэсліў, што такія іскры павінны гасіцца сумеснымі кансультацыямі расійскіх і беларускіх службаў і пошукам кансэсусу ў вырашэнні таго ці іншага пытання па якасці прадукцыі. Пры гэтым дыпламат прызнаўся, што сам аддае перавагу беларускай малочнай прадукцыі, напрыклад, сырам, у якіх гарантавана няма пальмавага, соевага алею.


Леанід Заіка: Эксперты S & P не маюць уяўлення пра нашую эканоміку\nМіжнароднае рэйтынгавае агенцтва «Standard & Poor’s» (S & P) палепшыла доўгатэрміновы суверэнны крэдытны рэйтынг Беларусі да стабільнага «В». Раней ён быў негатыўным «С».\nНа думку экспертаў агенцтва, у нашай краіне назіраюцца стабілізацыя эканомікі і паляпшэнне кароткатэрміновых фінансавых умоваў. S & P адзначае, што рэзервы ў замежнай валюце растуць, замаруджваецца інфляцыя, слабее ціск на абменны курс беларускага рубля, а ВУП Беларусі ў першым квартале вырас на 3 %.\nЭканаміст Леанід Заіка заўважае, што міжнародныя рэйтынгі перыядычна пераглядаюцца, але іх складальнікі не ўсведамляюць рэальнага становішча беларускай эканомікі. Яны ўлічваюць толькі фармальныя паказнікі, якія ўлады апошнім часам здолелі крыху падцягнуць.\n«Для людзей, якія ніколі не былі ў Беларусі і не ведаюць, як працуюць нашыя прадпрыемствы, эканамічная сітуацыя сапраўды крыху палепшылася, бо яны бяруць у разлік толькі афіцыйныя лічбы. Пасля «шокавай» дэвальвацыі 2011 года курс долара знізіўся з 8,5 да 8 тысячаў, афіцыйны ўзровень беспрацоўя нулявы, але рэальная заработная плата знізілася ўтрая. Пакуль на ўтрыманне сабакі дзяржава на дзень выдаткоўвае 20 тысяч рублёў, а на пенсію прафесару матэматыкі 40 тысячаў – аб нармальных умовах жыцця беларусаў не можа ісці гаворкі», – адзначае эксперт.\nЛеанід Заіка мяркуе, што міжнародныя рэйтынгі Беларусі бліжэйшым часам будуць працягваць расці, але нагоды казаць пра рэальнае паляпшэнне эканамічнай сітуацыі ў краіне не прадбачыцца. Улады таксама разумеюць, што эканоміцы неабходныя новыя ўліванні, пра што будзе весціся размова падчас візіту беларускай дэлегацыі на штогадовым вясновым паседжанні кіроўных радаў МВФ і Сусветнага банку ў Вашынгтоне, які праходзіць у гэтыя дні.


Пасьведчаньне пра сьмерць Уладзіслава Кавалёва\nАпошні раз Любоў Кавалёва бачыла сына на спатканьні ў «амэрыканцы» (гэтак у народзе называюць СІЗА КДБ) 11 сакавіка 2012 году. На спатканьні была таксама сястра Кавалёва Тацяна.\n«Спатканьне адбывалася пад пільным наглядам супрацоўнікаў установы, за сьпінай маці сядзеў намесьнік начальніка СІЗА», — паведамляў на сайце «Свабоды» журналіст Алесь Дашчынскі. Маці і сястру Кавалёва строга папярэдзілі, што размаўляць яны мусяць толькі на «жыцьцёвыя» тэмы — пра сям’ю, пра сяброў. На здароўе Ўлад Кавалёў ня скардзіўся, але і ўсяго, што хацеў, распавесьці ня змог.\nЛюбоў Кавалёва: «Яго апярэдзіў намесьнік начальніка СІЗА, які мне сказаў, што ў яго нібыта і ціск у норме, і ўсё добра. Спатканьне адбывалася пад наглядам: супрацоўнік сядзеў і з нашага боку, і з боку Ўлада. Наша размова кантралявалася. Канечне, і мы былі рады, і рады быў Улад нашаму спатканьню. Тым больш што ў лютым нам не далі спатканьня, чым былі парушаныя нашы правы».\nТацяна КавалёваxТацяна Кавалёва\nТацяна Кавалёва: «Выглядае ён разгубленым, спужаным. Магчыма, нават пачынае здавацца. Стомлены. Стараецца, канечне, не паказваць гэтага, але бачна, што яму там цяжка. На гэты раз кайданкі яму зьнялі. Рукі яго ляжалі на стале, на віду. Сьляды на руках ёсьць, ён увесь час у кайданках, пацёртасьці ёсьць, бачна, што нешта ўвесь час трэ рукі. Але, як ён сказаў, ужо прывык. Як звычайна, быў у робе. Пад вачыма зьявіліся цёмныя зморшчыны».\nУладзіслаў Кавалёў гэтак і ня змог нічога распавесьці пра ўмовы ўтрыманьня ў «амэрыканцы».\nТацяна Кавалёва:"Папрасіў ён толькі кнігі. Распавёў, што чытае кнігу, разгадвае сканворды. Ён пастаянна сядзіць у памяшканьні, на прагулкі яму выходзіць не дазваляюць. Хоць кажуць, што праветрываюць гэтае памяшканьне. Ён адзін у гэтай невялікай камэры«.\nУ той жа дзень,11 сакавіка, Любоў Кавалёва паслала дэпутатам Палаты прадстаўнікоў зварот.\nЛюбоў КавалёваxЛюбоў Кавалёва\nЛюбоў Кавалёва: «Я папрасіла кожнага дэпутата, каб яны са свайго боку нам дапамаглі. Каб яны зьвярнуліся да прэзыдэнта Аляксандра Лукашэнкі, бо віна хлопцаў у судзе не была даказаная і нельга выносіць такі вырак. І тым больш выконваць такі прысуд. Каб дэпутаты хоць нешта зрабілі, што ім па сілах, каб Улада і Дзіму памілавалі».\nАдносна Дзьмітрыя Канавалава ніякай інфармацыі зноў не было.\nЛітаральна праз чатыры дні, увечары 14 сакавіка, з паведамленьня па беларускім дзяржаўным тэлебачаньні стала вядома, што Аляксандар Лукашэнка не памілаваў Дзьмітрыя Канавалава і Ўладзіслава Кавалёва. Маці Кавалёва, якая ў той момант знаходзілася ў Віцебску, даведалася пра гэта ад карэспандэнта Радыё Свабода Ўладзімера Глода.\nЛюбоў Кавалёва: «Я на працы, я не магла чуць тэлебачаньне. А што здарылася? А-а-а-а-а. Адмовіў абодвум? Лукашэнка сёньня разгледзеў?» Пасьля ў слухаўцы загучалі гудкі.\nУжо раніцай 15 сакавіка Любоў Кавалёва была ў Менску і паспрабавала дамагчыся спатканьня з сынам у СІЗА КДБ. Але спатканьня ёй не дазволілі. Не пусьцілі ў «амэрыканку» на сустрэчу з падабаронным і адваката Кавалёва Станіслава Абразея. Пры канцы дня адвакату паведамілі, што Ўладзіслава Кавалёва з «амэрыканкі» перавялі, але куды, не сказалі. У СІЗА на Валадарскага, дзе выконваюцца сьмяротныя прысуды, Любові Кавалёвай і адвакату заявілі, што там Уладзіслава Кавалёва няма.\nЗьвесткі пра тое, што сваякі Дзьмітрыя Канавалава спрабуюць высьветліць ягоны лёс, у мэдыі ў той дзень ня трапілі.\nТым часам інтэрнэт і эфір поўніліся камэнтарамі наконт рашэньня Лукашэнкі. Адны тлумачылі ўсё асобай гэтага чалавека, другія адзначалі памылкі тых, хто спрабаваў паўплываць на ягонае рашэньне.\nУладзімер БарадачxУладзімер Барадач\n(Радыё Свабода. 15.03.2012) Былы палкоўнік вайсковага спэцназу Ўладзімер Барадач: «Паводле маіх дадзеных, больш за 60% насельніцтва ня вераць у стопрацэнтовую датычнасьць дадзеных людзей да гэтага тэракту. Яны падазраюць, што датычныя да яго іншыя людзі. У такіх умовах Лукашэнку трэба было прызначыць новае расьсьледаваньне, прызначыць новую сьледчую групу. Але на гэта ён не рашыўся, бо разумеў, што зьявяцца новыя сьведкі гэтага злачынства — гэта сьледчыя. Акрамя таго, стануць вядомымі працэсуальныя парушэньні, выявяцца асобы, якіх прымушалі выбіваць ілжывыя паказаньні ў Кавалёва і Канавалава. А таксама могуць выявіцца асобы, якія давалі сьледчым такія злачынныя загады, ад якіх можна было б выйсьці на непасрэдных заказчыкаў тэракту».\n(Эўрарадыё. 15.03.2012) Журналіст Сяргей Сацук: «Ёсьць такое слова „дыпляматыя“, і яно азначае, што перад тым, як пачаць вайну, трэба паспрабаваць іншыя рычагі ўплыву. А ў дадзеным выпадку адразу пасьля абвяшчэньня прысуду была фактычна абвешчана вайна рэжыму, пачаліся баявыя дзеяньні за жыцьцё Ўладзіслава Кавалёва. І, адпаведна, трэба было чакаць у адказ\nСяргей СацукxСяргей Сацук\nжорсткай рэакцыі прэзыдэнта. На месцы маці Кавалёва я б як зрабіў? Я б падаў прашэньне аб памілаваньні, і далей трэба было пратрымаць паўзу да рашэньня прэзыдэнта, а ўжо пасьля, калі б было рашэньне прэзыдэнта, памілаваў бы ці не, пачынаць нейкія актыўныя баявыя дзеяньні з далучэньнем усіх мэдыяў і эўрапейскіх інстытутаў для выратаваньня сына. (...) А праваабаронцам трэба было напісаць нармальны зварот у Адміністрацыю прэзыдэнта, толькі не пісаць, што матэрыялы справы сфальшаваныя, не аспрэчваць прысуд — такі зварот бы ніхто не разглядаў. Трэба было, ня ставячы пад сумнеў вынікі сьледзтва, не адштурхоўваючы ўладу, указаць на агульначалавечыя каштоўнасьці, на тое, што памілаваньне — найбольш дзейсны сродак як прафіляктыкі злачынстваў, гэтак і падняцьця прэстыжу самой улады. Гэта трэба было цывілізавана патлумачыць уладзе. Наша ўлада дастаткова жорсткая, яна гэтага яшчэ не разумее. Але гэтага ўвогуле не рабілася, нават спробаў гэта зрабіць не было. А трэба было хаця б паспрабаваць».\nЗ камэнтароў наведнікаў сайту газэты «Наша ніва».\n— Канцы ў ваду...\n— У выніку тэракту 11.04.11 у Менску забіта 17 чалавек...\n— «Канавалаў прашэньня аб памілаваньні не падаваў»\nНавошта тады пісаць, што Лукашэнка адмовіўся памілаваць Канавалава?\np.s. Усё ж такі ёсьць справядлівасьць у сьвеце.\n— На жаль, будуць забітыя невінаватыя. А вінаватыя дагэтуль ходзяць па беларускай зямлі і псуюць беларускае паветра.\n16 сакавіка стала вядома, што Ўладзіслава Кавалёва расстралялі. Пра гэта маці пакаранага сьмерцю даведалася зь ліста, які прыйшоў зь Вярхоўнага суду. У той жа дзень, 16 сакавіка, пра выкананьне сьмяротнага прысуду Кавалёву і Канавалаву паведамілі афіцыйныя мэдыі. Як пазьней стала вядома, у дзень расстрэлу Кавалёва беларускі МЗС пісаў у Камітэт ААН пра прыпыненьне выкананьня прысуду.\nСайт праваабарончага цэнтру «Вясна», 05.04.2012\nЛюбоў Кавалёва, маці расстралянага Ўладзіслава Кавалёва, і яго сястра Тацьцяна Казяр атрымалі ліст з Упраўленьня Вярхоўнага камісара ААН па правах чалавека. Гэты ліст быў накіраваны ва Ўпраўленьне прадстаўнікамі ўраду РБ пры аддзяленьні ААН у Жэнэве яшчэ 15 сакавіка 2012 году — у той самы дзень, калі Ўладзіслаў Кавалёў быў расстраляны.\nПрадстаўнікі Беларусі праінфармавалі Камітэт па правах чалавека, што наглядная скарга Кавалёва пададзена ў Вярхоўны суд, прэзыдэнт разглядае яго прашэньне аб памілаваньні. Пакуль гэта ня будзе разгледжана, выкананьне сьмяротнага прысуду будзе прыпынена.\nУ лісьце зь беларускага прадстаўніцтва аспрэчвалася прымальнасьць скаргі па справе Ўладзіслава Кавалёва, а таксама сутнасьць прэтэнзіяў дадзенай скаргі.\nЛюдміла Гразнова ў «Гарачым камэнтары»\n(Тэлеканал «БелСАТ». 28.03.2012)\nЛюдміла ГразноваxЛюдміла Гразнова\nАфіцыйная дата расстрэлу Ўладзіслава Кавалёва — 15 сакавіка. Пасьведчаньне аб сьмерці пакаранага за «саўдзел у зьдзяйсьненьні тэракту» ў ЗАГСе Першамайскага раёну Віцебску атрымала ягоная маці. Любоў Кавалёва ня ўпэўненая, што ў дакумэнце пазначылі сапраўдны дзень.\nСа сваім сынам Любоў Кавалёва апошні раз пабачылася 11 сакавіка. Пазьней да асуджанага на сьмерць наведнікаў не пускалі. З гэтай прычыны адвакату Ўладзіслава не ўдалося падаць наглядную скаргу на рашэньне Вярхоўнага суду. 14 сакавіка Аляксандар Лукашэнка пастанавіў ня мілаваць прызнаных тэрарыстамі Ўладзіслава Кавалёва і Дзьмітрыя Канавалава. 16 сакавіка абвясьцілі, што прысуд выканалі. Насамрэч жа выканалі днём раней — гэта стала вядома толькі сёньня.\nПаводле Людмілы Гразновай, пасьпешлівае забойства абвінавачаных і недавер насельніцтва да афіцыйнай вэрсіі сьледзтва не даюць беларусам пачувацца ў бясьпецы.\nЗь верасьня 2011 году, калі пачаўся працэс над Кавалёвым і Канавалавым, у Беларусі разгарнулася чарговая грамадзкая кампанія за адмену сьмяротнага пакараньня. Яе ініцыятарам была Любоў Кавалёва. Жанчыну падтрымалі беларускія і міжнародныя праваабарончыя арганізацыі, у тым ліку «Human Rights Watch». Да 15 сакавіка 2012 году, калі быў расстраляны сын Любові Кавалёвай Уладзіслаў, за адмену ў Беларусі сьмяротнай кары падпісаліся праз інтэрнэт 62 135 чалавек у краіне і сьвеце.\nГэтая дыскусія закрытая. Сартаваць камэнтарыХраналягічнаПазьнейшае наверсе Камэнтары Імя:: Уладзімір Горад:: Светлагорск 03.05.2012 14:27 Апошні раз Любоў Кавалёва бачыла сына на спатканьні ў «амэрыканцы» (гэтак у народзе называюць СІЗА КДБ) 11 сакавіка 2011 году. Памылка: у 2012 годзе Адказаць Імя:: Алег Грузьдзіловіч Горад:: Менск 04.05.2012 15:22 Спадар Уладзімер, дзякуй. Справілі. Посьпехаў вам. Імя:: мнение 04.05.2012 13:27 Журналист Сацук утверждает пустое. Его версия исходит из его видения психологических особенностей одного человека. Но Сацук не учитывает, что никакие гуманистические идеи, гуманные поступки не представляют для этого человека никакой ценности, а ценность представляет животная природа человека. То есть люди - масса, управляемая кнутом и прикормленная, кто чем, чтоб не передохла или не разбежалась.Тут хоть проси, хоть кричи, результат будет один - убрать проблему. А в этом деле все карты были на руках, как не воспользоваться? Мать Ковалёва - это героическая мать. Сына спасти не смогла, но миллионы людей задумались благодаря её единоличным усилиям, быть может - впервые, о том, что такое смертная казнь, оправданна ли она вообще в 21 веке и в несвободных странах, в частности. Іншыя артыкулы гэтага аўтара Сухая галадоўка Максіма Вінярскага. Пратэст супроць цкаваньня Янукевіч: Расейскі закон аб спрошчаным атрыманьні грамадзянства небясьпечны для Беларусі Заводзкі суд Менску будзе судзіць Дабратвора У Крупках перанесьлі суд за страты падчас выбараў Адмыслоўца ў рэкляме: Попыт на беларускамоўную рэкляму трывала расьце Іншыя артыкулы 09:05


Справу Сяргея Скрабца пачаў весьці сьледчы ў асабліва важных справах Рэспубліканскай пракуратуры Вячаслаў Цераховіч.\nhttp://spring96.org/be/news/2572 2005 2005-06-24T10:00:00+0300 2005-06-24T10:00:00+0300 1970-01-01T03:00:00+0300 be Праваабарончы цэнтр «ВЯСНА» Праваабарончы цэнтр «ВЯСНА» Праваабарончы цэнтр «ВЯСНА»\nПаводле намесьніка генэральнага пракурора Беларусі Мікалая Купріянава, абедзьве крымінальныя справы супраць Сяргея Скрабца -- актыўнага апазыцыянэра, былога дэпутата і лідэра дэпутацкай групы "Рэспубліка" -- аб`яднаныя ў адну.\nУ красавіку 2003 году супраць Сяргея Скрабца ўзбудзілі першую справу -- яго абвінавацілі ў выманьваньні крэдытаў у дзяржавы й арганізацыі злачыннай групы ў той час, калі ён узначальваў Гандлёвы дом "БелБабаеўскі". У траўні 2005 году яго абвінавацілі ў другой справе -- падрыхтоўка да злачынства і хабарніцтва.\nСкрабца затрымалі ў Менску 15 траўня й адразу перавезьлі ў Берасьцейскі сьледчы ізалятар, дзе ён адразу абвясьціў галадоўку. Гэтак ён пратэстуе супраць арышту й абвінавачаньняў на свой адрас, якія ён лічыць беспадстаўнымі, паведамляе “Радыё Свабода”.